Radovi u ulici Solunskog fronta prema planu – GM Press\nRadovi u ulici Solunskog fronta prema planu\nRedakcija 7 septembra, 2020\t0 Komentara\nDejan Kovačević, predsednik opštine Gornji Milanovac, obišao je danas radove u ulici Solunskog fronta.\nObilazeći radove u Solunskoj, Kovačević je istakao da se radi o jednoj od zahtevnijih ulica u Gornjem Milanovcu na kojoj rehabilitacija nije obavljena od kada je izgrađena.\nDejan Kovačević, predsednik opštine Gornji Milanovac\n-Kroz radove koji su u toku rešen je veliki dugogodišnji problem sa površinskim vodama i moram da kažem da sam zadovoljan stanjem na terenu – rekao je Kovačević i dodao da očekuje da će radovi biti završeni u i zadatom roku.\n-Najveći problem bilo je odvodnjavanje same saobraćajnice, radi se regulacija u postojećoj širini i taj deo posla je od velikog značaja jer ćemo jedino tako uspeti da sačuvamo ulicu kada bude izgrađena. Od izvođača, ali i od nadzornog organa i svih koji su uključeni u ovaj projekta očekujem da izađu u susret svim meštanima da svi imaju adekvatne prilaze svojim domaćinstvima –naglasio je predsednik opštine.\nKovačević kaže da su planom generalne regulacije predviđeni trotoari sa obe strane kolovoza u širini od dva metra,ali da je stanje na terenu potpuno drugačije.\n– Takvu širinu je nemoguće izvesti jer bi sa obe strane ulice trebalo da budu srušene ograde i da se ulazi u posed žitelja ulice. Ovaj problem ćemo svakako prevazići,imamo plan da u narednoj fazi iduće godine pokušamo da uradimo trotoar bar sa jedne strane u postojećoj širini, kako bi obezbedili bezbedno kretanje pešaka – naglašava Kovačević. Prema njegovim rečima, kada ulica budete predata na upotrebu lokalnoj samoupravi, biće urađen projekat saobraćajne signalizacije i pronađen najbolji način da se ograniči brzina.\nInače, ukupna dužina trase koja se rekonstruiše je 550 metara, uz još 100 metara levog kraka ulice Solunskog fronta.\nGM Press / KABINET PREDSEDNIKA OPŠTINE\nTags: dejan kovačević, predsednik opštine gornji milanovac, Radovi u ulici Solunskog fronta\nMilanovačko pozorište predstavilo dva vodvilja na Velikoj sceni\nSERVISNE INFORMACIJE ZA UTORAK 8.09.2020. GODINE


Mart 25, 2019 18:26\nKosovski premijer Ramuš Haradinaj izjavio je danas da je taksa na srpske proizvode uvedena kako bi se Kosovo "odbranilo od agresivnog ponašanja Srbije na međunarodnom i unutrašnjem planu, s tendencijama destabilizacije Kosova".\nHaradinaj je za Radio Slobodna Evropa rekao da je Kosovo spremno za dijalog sa Srbijom i da taj proces ne treba povezivati sa taksom od 100 odsto na uvoz srpske robe.\n"Mi smo za to da se dijalog nastavi bez uslova, jer dijalog nema alternativu i ne može da se uslovljava. Spremni smo za dijalog već danas, Kosovo je uradilo svoj domaći zadatak, usvojili smo Državnu platformu za dijalog, imamo državnu delegaciju i spremni smo da idemo u bezuslovni dijalog kako bi se postigao sveobuhvatni sporazum koji bi rešio sva otvorena pitanja i doprineo recipročnom priznanju", rekao je Haradinaj.\nOn je odbacio opciju teritorijalne razmene ili podele Kosova kao uslov da Srbija prizna Kosovo.\n"Ne mogu da potvrdim od koga i kako, ali u određenom trenutku ta opcija je predstavljena i najveća greška je bila kada su međunarodna zajednica i regionalni lideri tu opciju stavili u opticaj. Napuštanje dijaloga o normalizaciji odnosa u zamenu za dijalog o teritoriji ili granicama je skoro povratak u prošlost. Ko god je pomogao tu agendu, taj nije uradio dobro regionalnom miru i šire", kazao je Haradinaj.\nPo njegovim rečima, Kosovo i Srbija trebaju "međusobno da se priznaju unutar postojećih granica" i na to, kako je rekao, ne treba da se gleda kao na izvinjenje, već kao na mogućnost da se krene napred.\n"Za Kosovo, priznanje bi značilo i pomirenje, ne zakonsku amnestiju, već pomirenje i napredovanje iz tragične prošlosti koja je i dalje prisutna, i u kojoj i dalje ima nestalih, žrtava seksualnog nasilja... Verujemo da bi to bila prekretnica za mir, ne samo između nas i Srbije, već bi to bila i konsolidacija Zapadnog Balkana", ocenio je Haradinaj.\nUpitan da li Kosovo rizikuje međunarodnu izolaciju zbog stava Vlade prema pitanju taksi, Haradinaj je kazao da su narod i Vlada Kosova "evroatlantski orijentisani i da ih, kao takve, niko ne može izolovati".\n"Mogu postojati nesporazumi u vezi neke teme i normalno je da nesporazumi postoje, jer i u porodici toga ima. Ali, mi smo evroatlantski narod i niko nas nikada ne može izolovati", kazao je Haradinaj.


Novi udarac za kućni budžet: Od oktobra nas očekuje POSKUPLJENJE KAFE\nLokalne vesti - Ponedeljak 27.09.2021 - 13:03\nCena sirove kafe na berzi skočila je za 100 odsto.\nSvaki stanovnik Srbije godišnje popije četiri i po kilograma kafe, te je naša zemlja u evropskom vrhu ljubitelja ovog napitka. Trenutno pijemo kafu koja je na zalihama.\nSa novom nabavkom očekuje se da u prodavnice stignu i nove cene, jer je ovogodišnji rod u Brazilu desetkovan zbog mraza.\nAleksandar Bogunović iz Sektora poljoprivrede Privredne komore Srbije kaže za RTS da se situacija iz Brazila dosta odrazila na cenu na berzi, te da je kafa poskupela za više od 100 odsto.\nOn objašnjava da na uvećanje cene kafe utiče i poskuljenje transporta, te da je i transport sa nekih 1.000 otišao na 10.000 dolara.\n- Vrlo je očekivano da će cena ići za 10 odsto gore za ovaj prvi period, verovatno se posle neće dirati do kraje godine, ali je sasvim sigurno očekivati da će naredne godine ta cena ići bar za još jedno pet posto gore - rekao je Bogunović.\n- Potrošač može da vidi na samoj kesici šta je sadržaj te kafe, u kom procentu se nalazi određeni dodatak, i da sam može da donese odluku kog kvaliteta kafu će piti i naravno u skladu sa tim da je plati -, rekao je Bogunović.


Od sutra u Banjaluci dani Sankt Peterburga | Banjaluka.net\nOd sutra u Banjaluci dani Sankt Peterburga\nU Banjaluci će u okviru manifestacije “Dani Sankt Peterburga u Republici Srpskoj” od sutra do 31. maja biti organizovan niz kulturnih događaja u saradnji sa Ministarstvom prosvjete i kulture i republičkim ustanovama kulture – Narodnom i univerzitetskom bibliotekom, Dječijim pozorištem i Muzejom Republike Srpske.\nU Narodnoj i univerzitetskoj biblioteci sutra u 12.00 časova biće otvorena izložba “Upoznavanje sa Peterburgom”, koju je pripremio Državni muzej istorije Sankt Peterburga.\nIzložba “Opsada Lenjingrada u fotografijama” biće otvorena sutra u 18.00 časova u Muzeju Republike Srpske, a otvaranje izložbe uveličaće Gudački kvartet “Kapelija” simfonijskog orkestra Državne akademske kapele Sankt Peterburga.\nCentralna manifestacija bogatog kulturno-umjetničkog programa je Gala koncert peterburških zvijezda opere i baleta, koji će se publici predstaviti sutra u 20.00 časova u Dječijem pozorištu Republike Srpske, rečeno je Srni u Ministarstvu prosvjete i kulture.\nNa Gala koncertu učestvovaće solisti sanktpeterburškog državnog akademskog pozorišta “Leonida Jakobsona” koje predvodi počastvovani umjetnik Rusije Andrian Fadejev i talentovani muzičari, pobjednici na međunarodnim i državnim takmičenjima, dobitnici prestižnih muzičkih nagrada, solisti Državnog kamernog muzičkog pozorišta “Sankt Peterburg opera”.\nDržavno lutkarsko pozorište “E. S. Demeni” izvešće u četvrtak, 18. maja, u 12.00 i 19.00 časova predstavu “Lutke i klovnovi” u Dječijem pozorištu Republike Srpske.\nU Domu omladine u Banjaluci 19. i 20. maja u terminima od 18.00 i 20.00 časova biće prikazana djela savremenih ruskih režisera filmskog studija “Lenfilm”, i to “Ptica” režisera Ksenija Baskakova, “Kontribucija” režisera Sergeja Snežkina, “Obožavateljka” u režiji Vitalija Meljnikova i “Tri dana prije proljeća” režisera Aleksandra Kasatkina.\nManifestacija “Dani Sankt-Peterburga u Republici Srpskoj” jedna je od aktivnosti koje su definisane dokumentom “Mapa puta aktivnosti za realizaciju spiska prioritetnih pravaca saradnje između Vlade Sankt Peterburga i Republike Srpske” koji su potpisali predsjednik Republike Srpske Milorad Dodik i gubernator Sankt Peterburga Georgij Poltavčenko na Međunarodnom ekonomskom forumu u Ruskoj Federaciji 2016. godine.\nSaradnja između dviju vlada se odnosi, između ostalog, i na oblast kulture, a Mapom puta je predviđeno da se već naredne godine institucije kulture iz Republike Srpske predstave publici u Sankt Peterburgu.\nU Ministarstvu prosvjete i kulture u Banjaluci danas je održan sastanak radne grupe za razvoj saradnje Sankt Peterburga i Republike Srpske u oblasti kulture.\nPredstavnici delegacije iz Sankt Peterburga istakli su važnost saradnje na nivou udruženja iz svake od oblasti kulture i umjetnosti kako bi bila uspostavljena konstruktivna saradnja sa sankpeterburškim Savezom umjetnika.\nPomoćnik ministra prosvjete i kulture Republike Srpske Tanja Đaković sa saradnicima upoznala je delegaciju iz Sankt Peterburga o planovima za predstavljanje institucija i umjetnika Srpske naredne godine u Sankt Peterburgu.\n“Vjerujemo da će institucije kulture Republike Srpske predstaviti domaće kreativno i savremeno stvaralaštvo ruskoj publici, te nasljeđe putem različitih izložbi iz etnologije i istorije. U ovom momentu znamo da će Muzej Republike Srpske organizovati izložbu Zmijanjskog veza, kao prvog nematerijalnog dobra iz BiH na Listi Uneska”, rekla je Đakovićeva.\nNa sastanku je iskazano obostrano očekivanje da će građani Banjaluke i Republike Srpske uživati u kulturnim sadržajima koji će im biti predstavljeni narednih dana.


01.09.2020 u 13:54\nANKARA – Turski ministar inostranih poslova Mevlut Čavušoglu izjavio je danas da je njegova zemlja otvorena za dijalog sa Grčkom u cilju razrešenja spora oko teritorijalnih prava u istočnom Mediteranu i resursa koji se tamo nalaze, ukoliko je za takav dijalog otvorena i Atina. Na konferenciji za štampu, Čavušoglu je takođe rekao da Grčka nastoji da isprovocira Tursku zauzimanjem neprijateljskog stava, prenosi Tanjug. Pravo na vode istočnog Mediterana, u kojima su potencijalna nalazišta ugljovodoničnih goriva, polažu i Turska i Grčka, podseća Rojters.\n01.09.2020 u 00:09\n„Oruk Rajs” ostaje u spornom delu Mediterana do 12. septembra\nISTANBUL - Turske vlasti su saopštile da će brod „Oruk Rajs” vršiti seizmička istraživanja u spornom delu Istočnog Mediterana do 12. septembra, prenosi agencija Rojters. Ovaj potez Turske najverovatnije će podstaći tenzije sa Grčkom, zbog neslaganja koja postoje između ove dve zemlje u pogledu prava na izvore nafte i gasa u Istočnom Mediteranu. Obe države održale su vojne vežbe u ovoj oblasti, a Turska je poslala i istraživački brod „Oruk Rajs”. Ovaj brod prvobitno je trebalo da vrši istraživanja u spornom delu Istočnog Mediterana do 1. septembra. Međutim, u subotu je turski ministar spoljnih poslova Melvut Čavušoglu rekao da će „Oruk Rajs” nastaviti sa radom tokom narednih 90 dana, dok se polako bude približavao provinciji Antalija u Turskoj. Turska je takođe potvrdila da će\n30.08.2020 u 09:47\nTurska preti Grčkoj ratom ukoliko prošire teritoriju na moru\nANKARA – Moguće grčko proširenje teritorijalnih voda duž morske granice prema Turskoj bio bi povod za rat, izjavio je turski ministar spoljnih poslova Mevlut Čavušoglu. „Nećemo dozvoliti da Grčka proširi svoje teritorijalne vode u Egejskom moru na 12 milja”, rekao je Čavušoglu, prenosi Dejli Sabah. Ovo upozorenje usledilo je nakon što je grčki premijer Kirijakos Micotakis prošle sedmice objavio da će grčke teritorijalne vode u Jonskom moru, prema Italiji, biti proširene sa šest na 12 milja. I Turska i Grčka imaju šest milja teritorijalnog mora u Egejskom moru, gde se nalazi veliki broj grčkih ostrva nedaleko od turske obale, prenosi Tanjug. Grčka i Turska, obe članice NATO-a, spore se poslednjih dana oko turskih planova za istraživanje u istočnom Sredozemlju, za koje se veruje da je\n29.08.2020 u 11:47\nNove turske vojne vežbe u istočnom Sredozemlju\nISTANBUL – Turska je počela danas nove vojne vežbe u istočnom Sredozemlju koje treba da traju dve nedelje u znaku da će se produžiti tenzije između Ankare i Atine vezane za podelu gasnih resursa u toj oblasti. U pomorskoj objavi (Navteks) sinoć turska ratna mornarica saopštila je da će izvesti vežbe gađanja od 29. avgusta do 11. septembra u zoni kod južnog turskog grada Anamura severno od Kipra. Ankara je već u četvrtak najavila da će se vežbe gađanja odvijati u utorak i sredu u zoni koja se nalazi više istočno. Vojne vežbe odvijaju se u kontekstu jakih tenzija u istočnom Sredozemlju gde je otkriće znatnih rezervi gasa poslednjih godina oživelo stari teritorijalni spor između Turske sa jedne strane i Grčke i Kipra sa druge. Ankara i Atina poslednjih dana sprovodile su rivalske\n28.08.2020 u 20:55\nEU zapretila novim sankcijama Turskoj zbog krize na istočnom Mediteranu\nBERLIN - Šef evropske diplomatije Žozep Borel zapretio je Turskoj novim sankcijama ukoliko nema napretka u dijalogu sa Grčkom o rešavanju krize u istočnom delu Sredozemnog mora. „U nedostatku napretka sa turske strane, mogli bismo da ustanovimo spisak sa novim restriktivnim merama” o čemu bi se raspravljalo na samitu Evropske unije 24. septembra, izjavio je Borel u Berlinu posle sastanka šefova diplomatije EU. Ankara je odmah reagovala navodeći da pretnje EU sankcijama neće pomoći u rešavanju problema, prenosi Beta. Tenzije između Ankare i Atine zbog spora o pomorskim oblastima bogatima gasom u istočnom delu Mediterana, povećane su ove nedelje, pošto su dve zemlje organizovale vojne vežbe. Borel je rekao da bi restriktivne mere mogle da podrazumevaju zabranu upotrebe luka EU


U Italiji ubijen osumnjičeni za napad kamionom u Berlinu\nItalijanska policija pravi kordon oko tela čoveka ubijenog u pucnjavi sa policijom u predgrađu Milana (AP Photo/Daniele Bennati)\nJedan zvaničnik u Italiji rekao je da je Tunišanina, osumnjičenog da je izveo napad kamionom na pijaci u Berlinu, ubila policija na železničkoj stanici u Milanu u petak ujutro.\nMinistar unutrašnjih poslova Marko Miniti rekao je na konferenciji za novinare u petak da policijske vlasti nemaju "nikakvu sumnju" da je čovek ubijen u razmeni vatre sa policijom bio Anis Amri, glavni osumnjičeni za napad na pijaci u Nemačkoj.\nIzvori iz policije rekli su da je 24 godine starog Tunišanina zaustavila regularna policijska patrola u blizini železničke stanice Sesto San Đovani, u predgrađu Milana, rano u petak. Izvori su rekli da je on potegao pištolj kad su od njega zatražena lična dokumenta, da je ispalio hitac i ranio policajca, pre nego što je i sam bio ubijen.\nPijaca ponovo otvorena\nBožićni bazar u Berlinu, na kom je 12 ljudi ubijeno kada je čovek velikim kamionom uleteo među posetioce u ponedeljak, ponovo je otvoren uz veliko prirustvo policije i betonske barijere koje ga ograđuju.\nOrganizatori događaja odlučili su da ponovo otvore bazar bez praznične muzike i dekoracionih svetala, koja su zamenjena svećama i cveće ostavljenih na mestu napada u znak sećanja na one koji su ubijeni.\nLov širom Evrope\nVlasti su širom evrope bile angažovane u lovu na Tunišanina kome su nemačke vlasti saopštile da treba da bude deportovan pre nekoliko meseci.\nAnis Amri, osumnjičen za napad, odbijen je tražilac azila koji je bio pod policijskim nadzorom nakon dojave da bi mogao da pokuša da nabavi oružje za mogući napad. Ali, od te istrage se odustalo u septembru.\nMinistar unutrašnjih poslova Nemačke Tomas de Mezier rekao je tokom konferencije za štampu u četvrtak da postoji "velika verovatnoća" da je Amri odgovoran za napad.\n"Možemo da izvestimo danas da imamo nove informacije da je osumnjičeni sa velikom verovatnoćom zaista i izvršilac", rekao je on.\nPolicija je pronašla Amriova lična dokumenta i otiske prstiju u kabini kamniona, potvrdili su nemački zvaničnici u četvrtak.\nNjegov zahtev za izdavanje azila odbijen je pre šest meseci, ali on nije vraćen u Tunis zbog problema sa njegovim dokumentima.\nValid, brat osumnjičenog Anisa Amrija koji je doveden u vezu sa napadom na božićnu pijacu u Belinu, razgovara sa novinarima ispred njihove porodične kuće u Oueslatiju u Tunisu\nPonovo aktuelna pitanja\nOva otkrića ponovo su pokrenula pitanja u Nemačkoj o tome kako država tretira hiljade ljudi koji su ušli u zemlju tražeći azil. Nemačka kancelarka Angela Merkel rekla je dan nakon napada da bi bilo loše ako bi za napad bio odgovoran tražilac azila.\n"To bi bilo posebno grozno za mnoge, mnoge Nemce koji rade na pomoći izbeglicama svaki dan i za mnoge ljude kojima zaista treba naša pomoć i koji se trude da se integrišu u našu zemlju", rekla je ona.\nČlanovi Amrijeve porodice rkeli su da su zapanjeni saznanjem da je on glavni osumnjičeni za napad, a njegov brat je pozvao Amrija da se sam preda.\n"Tražim da se sam preda policiji", rekao je Abdelkader Amri za Asošijeted pres. "Ako se potvrdi da je on umešan, mi se od toga distanciramo".\nAbdelkader je rekao da je Anis napustio Tunis 2011. godine kako bi otišao u Evropu i da je možda radikalizovan u zatvoru u Italiji, gde je izdržavao trogodišnju kaznu zbog paljenja skloništa za izbeglice.\nNakon što je pušten iz zatvora, Amri je stigao u Nemačku u julu 2015. gde je zatražio azil. Njegov zahtev je odbijen, ali nije mogao da bude deportovan pošto nije imao pasoš, a Tunis je odbio da ga primi.\nPošto nije mogao da bude deportovan, Amriju je izdat dokumenet od čekanju na deportaciju, koji je policija našla u kamionu kojim je ubijeno 12 ljudi.\nNemačka kancelarka Angela Merkel, ministar pravde Heiko Mas (levo) i ministar unitrašnjih poslova Tomas de Mezier tokom davanja izjave nakon posete Saveznom uredu policije za borbu protiv kriminala u Berlinu\nMerkelova ponosna na Nemce\nAngela Merkel rekla je u četvrtak da je ponosna na reakciju javnosti na napad i kako je mirno većina ljudi to prihvatila.\n"Sigurna sam da ćemo proći test sa kojim se susrećemo", rekla je.\nZvaničnik američkog Stejt dipartmenta rekao je da su dva državljana SAD bila među 48 ljudi koji su povređeni u napadu, ali nije dao dalje detalje o tim ljudima.\nGrupa Islamska država saopštila je da je ona inspirisala napad kroz poziv ljudima da napadaju članove koalicije koja se bori protiv te grupe u Iraku i Siriji.\nPre nego što se Amri pojavio kao glavni osumnjičeni, policija je držala u pritvoru Pakistanca pod sumnjom da je umešan u napad na božićni bazar, ali on je kasnije pušten.


20-10-2018 14:44 Svet Planeta Video\nMoamer el Gadafi sa Medvedovim (Foto: Jutjub)\nVojni oficir po obrazovanju, Gadafi je vladao Libijom 42 godine, a došao je na vlast 1969. godine kada je uz pomoć Saveza slobodnih oficira izvršio puč i srušio kralja Idriza. Odmah nakon toga, preimenovao je državu u Socijalističku narodnu libijsku arapsku džamahiriju i uspostavio socijalistički režim, kakav do tada nije viđen.\nNakon njegove smrti došlo je do raspada Libije, a veliki deo teritorije zauzela je Islamska država.\nImao je sedmoro dece i to 6 sinova i ćerku. Najmlađi sin Sejf al Arab al Gadafi ubijen je 30. aprila 2011. godine tokom NATO bombardovanja Tripolija, kada je stradalo i njegovo troje unučadi.\nPročitajte OVDE šta je “besni pas” Matis rekao Sergeju Šojguu kad su se sreli.


Laslo Đere završio svoj put u Majamiju\nSrpski teniser Laslo Đere eliminisan je sa Mastersa u Majamiju, a bolji od njega bio je Aleksandar Bublik sa 2:0 (6:3, 6:4).\nU prvom setu Alensandar Bublik je prvi došao do brejka u šestom gemu i tu prednost uspio održati do kraja seta, iako je Laslo Đere u par navrata imao priliku da se vrati u prvi set (6:3).\nKazahstanski teniser bolje je otvorio i drugi set kada je oduzeo srpskom teniseru servis u trećem gemu, ali ovog puta Đere je odgovorio odmah “ribrejkom” (2:2). Manjak koncentracije u devetom gemu koštao je novog brejka Đerea i Bublik je uspio da završi ovaj meč sa 6:4.\nU narednom kolu Bublik se sastaje sa Džejmsom Dakvortom koji je napravio iznenađenje izbacivši Davida Gofana.\nPrethodni članakNurkić ispunio obećanje, Trejlblejzersi slavili\nNaredni članakPotpuno nevjerovatna serija Timbervulvsa za fascinantan preokret protiv Roketsa (VIDEO)


Macron će produžiti vanredno stanje u Francuskoj – Haber.ba\nMacron će produžiti vanredno stanje u Francuskoj\nNovi francuski predsjednik Emmanuel Macron namjerava produžiti vanredno stanje u Francuskoj za još tri mjeseca u sklopu plana vlade da se bori protiv terorizma na vlastitom tlu, saopšteno je danas.\nNakon što je predsjedavao Vijećem za odbranu Macron je rekao da će zatražiti od parlamenta da se produži važenje odluke koja ističe u julu ove godine. Francuska je u posljednje vrijeme najčešće pogođena terorističkim napadima u Evropi, a Macron je istakao da sigurnost mora biti na najvišem nivou dok se priprema legislativa za jačanje napora u borbi protiv terorizma.\nMacron je naredio i formiranje koordinacionog centra za sve službe koje se bave terorizmom.\nVanredno stanje je uveo bivši predsjednik Francois Hollande nakon serije napada u Parizu. Do sada je produžavana pet puta, prenosi “Fena”…\nTeme:Emmanuel Macron, Francuska, terorizam, vanredno stanje


Flensburg prvak Evrope - Soskanal\n» Flensburg prvak Evrope\nObjavio Bojan Đokić 01/06/2014 - 21:17\nFlensburg je u polufinalu izbacio favorizovanu Barselonu, a u finalu je načinio još jedno iznenađenje i na krilima sjajnog golmana matijasa Andersona anulirao minus od šest golova iz prvog poluvremena.\nŠampioni sa Flensburgom postali su Draško Nenadić i Bogdan Radivojević, koji nisu bili strelci. Flensburg je kao i u polufinalu napravio veliki podvig nadoknadivši čak šest golova zaostatka iz prvog poluvremena.\nFlensburg su do najvećeg uspeha u istoriji kluba predvodili Danci Anders Egert Magnusen i Lase Svan sa po sedam golova, a njihov zemljak Tomas Mogensen je četiri puta tresao mrežu i imao čak devet asistencija. Srpski reprezentativci u pobedničkom timu Draško Nenadić i Bogdan Radivojević nisu se upisali u listu strelaca.\nS druge strane, u timu Kila je najbolji bio Islanđanin Aron Palmarson sa 6 golova. Pet golova za poraženi tim postigao je naš reprezentativac Marko Vujin.\nA osim Vujina, po pet golova postigli su Niklas Ekberg i Gudjor Valur Sigurdson.\nZa najkorisnijeg igrača finala proglašen je golman pobedničkog tima Šveđanin Matijas Anderson koji je zabeležio 20 uspešnih intervencija.\nOvo je treća uzastopna titula za neki nemački tim,pre dve godine slavio je Kil, prošle Hamburg kao autsajder, a ovog puta Flensburg kome su davane najmanje šanse da se domogne pehara.\nU borbi za treće mesto Barselona je nadigrala Vesprem 26:25, a sedam golova za Mađare postigao je naš Momir Ilić. Špance je nosio Sergej Rutenka sa 11 pogodaka, od čega čak sedam iz sedmeraca.


Seo optimizacija Archives - Frontend\nKada radimo na Seo optimizaciji sajta “link building” je jedna od najbitnijih stavki koja determiniše gde će se taj sajt kotirati na google. Za one koji nisu ušli duboko u SEO tehnike, moramo istaći da broj linkova koji upućuju na Vaš sajt je najbitnija stavka u celoj SEO kampanji koju radimo. Dakle, što više […]\nPostavio Nedja Bundalo|May 30th, 2014|Seo optimizacija, Tutorijali|2 komentari\nUkoliko svoj WordPress sajt shvatate ozbiljno i želite da se što bolje rankira na vodećim pretraživačima ( Google, Bing), od suštinske je važnosti da učinite sve što možete da ispravno i uspešno optimizujete sadržaj svog sajta, optimizacija slika igra bitan momenat.\nPored teksta koji sadrži odgovarajuću «gustinu» pažljivo odabranih ključnih reči i lepo sročenih meta […]\nPostavio Think smart|May 4th, 2014|Seo optimizacija|0 komentara\nNeko vam je preporučio restoran. Naravno da će rejting tog restorana porasti u vašim […]\nPostavio Nedja Bundalo|May 4th, 2014|Seo optimizacija|0 komentara\nVećina poseta na neki sajt dolazi putem velikih pretrazivača kao što su Google, Yahoo ili Bing. Mnoge društvene mreže koje su danas popularne mogu pomoći i povećati broj poseta na vaš sajt, ali one nikako ne mogu zameniti pretraživače. Dobaro kotiranje na pretraživačima će doprineti […]


Sledeća velika epidemija se očekuje za otprilike 59 godina - Domino Magazin\nNaslovna Život Zdravi život Sledeća velika epidemija se očekuje za otprilike 59 godina\ncovid 19 simptomi\nTim italijanskih i američkih stručnjaka izračunao je da se velika epidemija poput covid pandemije koju sada živimo očekuje tokom sledećih 59 godina, najkasnije do 2080. godine.\nDakle, oni koji su mlađi od 24 godine verovatno će doživeti još jednu veliku zdravstvenu katastrofu, piše yahoo.com.\nNaučnici su izučavali razmere i učestalost izbijanja bolesti od 1600. godine do danas. Analizirane su kuga, velike boginje, kolera, tifus i novi virusi gripa. Na osnovu obrazaca pojavljivanja bolesti smatraju da se može nagovestiti kada će se slični događaji ponoviti.\nKonstatovano je da će se recimo smrtonosna pandemija kao što je španski grip, koja je ubila više od 30 miliona ljudi između 1918. i 1920. godine, verovatno dogoditi u narednih 400 godina.\n“Zabrinjavajuće je da se brzina kojom se pojavljuju epidemije i pandemije ubrzava, što znači da verovatnoća preživljavanja kroz nju raste,” zaključuju istrživači a prenosi yahoo.com.\nNa osnovu sve veće brzine kojom se novi patogeni poput covid, sars, mers oslobađaju u ljudskoj populaciji u poslednjih 50 godina, studija procenjuje da će verovatnoća izbijanja epidemije verovatno porasti tri puta u narednih nekoliko decenija.\nRast stanovnništva, promene u ishrani, degradacija životne sredine, sve češći kontakt ljudi sa životnjima koje nose bolesti povećavaju rizik od pojave epidemija, upozoravaju autori.\nStručnjaci su izračunali verovatnoću pandemije sposobne da uništi ceo ljudski život, utvrdivši da je to statistički verovatno u narednih 12.000 godina.\nNaučnici upozoravaju da je veoma važno rano reagovanje na izbijanje bolesti i izgradnja kapaciteta za nadzor pandemije na lokalnom i globalnom nivou, kao i razvijanje istraživačkih programa za razumevanje zašto su epidemije sve učestalije. Važno je da se učine napori kako bi se pandemije u budućnosti konrolisale i sprečile.\nPrethodni članakBiće nestašica za praznike – Kupite poklone na vreme\nSledeći članakLevi’s made in Japan za jesen-zimu 2021


Crnadak: Najvažnije da se u BiH što prije uvede stvarna vladavina prava | Krupljani.BA\nMinistar inostranih poslova BiH Igor Crnadak započeo je učešće na 74. zasjedanju Generalne skupštine Ujedinjenih nacija u New Yorku, koje će trajati do 25. septembra, javlja Anadolu Agency (AA).\nPrvog dana boravka u New Yorku, Crnadak je učestvovao na neformalnom radnom sastanku posvećenom Zapadnom Balkanu, čiji je domaćin bila visoka predstavnica Evropske unije za spoljnu i bezbjednosnu politiku Federica Mogherini. Glavne teme sastanka bile su nastavak evropskog puta regiona, kao i odnosi u regiji. Pored ministra Crnadka, na sastanku su učestvovali premijer Sjeverne Makedonije Zoran Zaev, prvi potpredsjednik Vlade i ministar vanjskih poslova Srbije Ivica Dačić, ministar vanjskih poslova Crne Gore Srđan Darmanović, ministar vanjskih poslova Albanije Gent Čakaj kao i kosovski predsjednik Hašim Tači.\nS obzirom na to da se radilo o jednom od posljednjih sastanaka s Federicom Mogherini na njenoj funkciji visoke predstavnice EU za spoljnu i bezbjednosnu politiku, ministar Crnadak je zahvalio za dosadašnju saradnju i izrazio nadu da će region nastaviti s napretkom ka Evropskoj uniji nakon značajnih pomaka koji su napravljeni u periodu rada odlazeće Evropske komisije.\nGovoreći o situaciji u BiH Crnadak je istakao da je u narednom periodu najvažnije da se u BiH uvede stvarna vladavina prava, posebno u smislu ostvarivanja rezultata u borbi protiv korupcije i obezbjeđivanja poštenih izbora na kojima bi građani mogli slobodno da se izjasne, bez izlaganja pritiscima i prijetnjama.\nCrnadak je naglasio da su svi u BiH svjesni da napretka ka Evropskoj uniji neće biti bez formiranja vlasti na svim nivoima, te da su stranke koje su pregovarale o vlasti u prethodnih 11 mjeseci izgubile previše dragocjenog vremena i stvorile veoma negativnu političku atmosferu, kao i da je u ovom trenutku nemoguće procijeniti kad će vlast biti formirana.\nCrnadak je takođe naglasio da su se kao rezultat takvih odnosa pojavile antiustavne i antievropske političke inicijative koje su dodatno uznemirile javnost, te je pozvao Evropsku uniju da svaku takvu inicijativu osudi i odbaci. Na kraju, ministar Crnadak je izrazio nadu da će konačan dogovor Beograda i Prištine biti postignut u najskorije vrijeme, te izrazio podršku napretku u sprovođenju reformi i na evropskom putu svih učesnika evropskog procesa na Zapadnom Balkanu.\nSvoje učešće na 74. zasjedanju Generalne skupštine Ujedinjenih nacija Crnadak nastavlja danas sastancima s funkcionerima Ujedinjenih nacija, te sastankom s ministrom inostranih poslova Maršalskih Ostrva na kojem će biti potpisan Sporazum o uspostavljanju diplomatskih odnosa.


Predstavnici IRF-a u Dubrovniku povodom saradnje Međubankarske asocijacije Kine i zemalja Centralne i Istočne Evrope – Bankar.me\nPredstavnici IRF-a u Dubrovniku povodom saradnje Međubankarske asocijacije Kine i zemalja Centralne i Istočne Evrope\nApril 11, 2019 CRNA GORA, KONFERENCIJE, SVE VIJESTI Leave a comment\nPredsjednik odbora direktora IRF-a Zoran Vukčević je sa svojim saradnicima prisustvovao sastanku Međubankarske asocijacije Kine i zemalja Centralne i Istočne Evrope. Sastanci se održavaju od 09. do 11.aprila u Dubrovniku, a u okviru njih je Investiciono-razvojni fond potpisao Inicijativu za saradnju ove Asocijacije za podršku malim i srednjim preduzećima.\nTema sastanaka je bila uzajamna saradnja razvojnih institucija zemalja članica (Kina i Centralana i Istočna Evropa) na razvoju zajedničkih projekata, pomoći malim i srednjim preduzećima kao okosnicama razvoja. Takođe, važan segment sastanka povodom potpisane Inicijative za saradnju članica ove Asocijacije , bila je i razmjena iskustava predstavnika razvojnih institucija, u okviru kojih su predstavnici IRF-a imali riječ o modelima poslovanja IRF-a, uslovima kreditiranja i razmijenili iskustva sa prisutnima.\nRazvojne Institucije, članice Asocijacije dijele mišljenje da mala i srednja preduzeća imaju značajnu ulogu u društveno-ekonomskom razvoju Narodne Republike Kine i zemalja Centralne i Istočne Evrope , kao i značajnu ulogu u promovisanju trgovinskih i ekonomskih veza, stvaranju radnih mjesta, jačanju ekonomske vitalnosti, uspostavljanju jednakih uslova tržišne igre i ostvarivanju održivog razvoja u Kini i zemljama Centralne i Istočne Evrope.\nPOJMOVIIRF Zoran Vukčević\nPrevious Vrijednost Bitcoina pala nakon što je Kina najavila moguću zabranu rudarenja kriptovaluta\nSljedeći Blagi pad cijene nafte


Đelić očekuje otvaranje Ikea centra 2011. (VIDEO) :: EMG :: Ekonomske vesti iz Srbije\n22. februar 2010. | 16:13 18:13\nĐelić je, posle sastanka sa ministarkom trgovine Švedske Evom Bjorling, rekao da švedska kompanija ne traži specijalne privilegije, niti Vlada Srbije to može da joj obezbedi, ali očekuje da pregovori budu uspešni i da Ikea centar bude jedinstven u regionu po gabaritu i sadržaju.\n"Teku pravne radnje koje će omogućiti da Republika bude korisnik te parcele", rekao je Đelić dodavši da "može biti od interesa da Ikea 2011. godine otvori centar sa sedam svojih partnera".\nPrema njegovim rečima, dolaskom Ikee, mogla bi da bude angažovana domaća drvna industrija, čime bi bila otvorena nova radna mesta.\nŠvedska ministarka trgovine Eva Bjorling rekla je da je na sastanku u Vladi Srbije razmatrano olakšavanje procedura i administrativnih postupaka što bi povoljno uticalo na strane investitore i njihovo privlačenje u Srbiju.\n„Olakšavanje procedura za dobijanje građevinskog zemljišta je važno za strane investitore. Dugoročne strategije za unapređenje infrastrukture bi takođe uticalo na poboljšanje uslova za strane investicije. S obzirom da je Švedska lider u primeni zelenih tehnologija, razmatrali smo i urbanističke i arhitektonske projekte vezane za čvrsti otpad od koga bi mogla da se generiše energija“, rekla je Eva Bjorling.\nOna je dodala da bi centar Ikea u Srbiji mogao da bude predvodnik i drugih velikih imena koje bi poslovale u okviru tog centra. Tu bi moglo da bude mesta za velike tekstilne proizvođače, trgovine na malo i mnoge druge, navela je ona.\nĐelić je ocenio je da obim trgovinske razmene Srbije i Švedske, koji je prošle godine iznosio oko 210 miliona evra, nije primeren veličini i snazi švedske ekonomije, ali ni ambicijama Srbije. On je kazao da je na spoljnotgovinsku razmenu dve zemlje uticala i svetska ekonomska kriza, jer je prošle godine bila manja za 25 do 30 odsto, nego 2008.\nPrema njegovim rečima, prošle godine izvoz švedskih komapanija u Srbiju iznosio je 170 miliona evra, dok je izvoz iz Srbije u Švedsku bio oko 40 miliona evra. "Iz Švedske su se u Srbiju uvozi automobil, mašine, celuloza, a iz Srbije su se u tu zemlju uvozile uglavnom maline, gume i podne obloge", kazao je Đelić.\nVeliki potencijal buduće saradnje dve zemlje, kako je rekao, predstavlja i oko 120.000 građana Srbije koji žive u Švedskoj, a koji bi mogla da utiče na povećanja obima trgovine.\nNa sastanku sa švedskom ministarkom bilo je reči i o projektima vezanim za grejanje i rešavanje problema otpadnih voda u Nišu i Beogradu, a koje bi Srbija radila u saradnji sa Švedskom. Takođe, Đelić je najavio mogućnost da na lokaciji PKB-a uskoro počne proizvodnja bio-mase, kao i mogućnost da aerodrom u Nišu bude transformisan u takozvani zeleni aerodrom, koji funkcioniše po ekološkim principima.\nVelike mogućnosti za povećanje trgovinske razmene\nMinistri trgovine Srbije i Švedske Slobodan Milosavljević i Eva Bjorling ocenili su danas da postoje velike mogućnosti za povećanje trgovinske razmene dve zemlje i veći priliv švedskih investicija u Srbiju.\nNa sastanku ministara je istaknuto da postoje velike mogućnosti za povećanje saradnje u trgovinskom sektoru, prehrambenoj industriji, energetici, drvno-prerađivačkom sektoru i u realizaciji važnih infrastrukturnih projekata.\n"Srbija je deo međunarodnog globalnog tržišta i nudi vrlo povoljne uslove stranim investitorima", rekao je Milosavljević i posebno ukazao na mogućnosti koje pružaju sporazumi Srbije o slobodnoj trgovini sa Ruskom Federacijom, Belorusijom, Turskom i CEFTA sporazum.\nMilosavljević je izrazio uverenje da će ove godine biti postignut dogovor o ulasku na srpsko tržište kompanije Ikea, navodi se u saopštenju Ministarstva trgovine.\nMinistri dve zemlje su ocenili da je potrebno organizovati direktne susrete privrednika Švedske i Srbije i iskoristiti mogućnosti povećanja saradnje kroz aktivniju ulogu srpske dijaspore.\nŠvedska je najznačajniji ekonomski partner Srbije među skandinavskim zemljama, ali je obim razmene još uvek relativno skroman i nije u skladu sa realnim potrebama i mogućnosti dve zemlje, istaknuto je na sastanku dva ministra u Vladi Srbije.\nUkupna robna razmena Srbije i Švedske u 2008. godini bila je vredna 288,6 miliona dolara, pri čemu je deficit Srbije bio 196,2 miliona dolara, a pokrivenost uvoza izvozom je iznosila 19,1 odsto.\nTokom 2009. godine globalna ekonomska kriza uticala je na pad trgovine između Srbije i Švedske, tako da je vrednost razmene bila 197 miliona dolara, piše u saopštenju.\nĐelić: Velike investicije u naučnu infrastrukturu\nTadić za jačanje privrednih veza s Nemačkom


Dvije godine mandata Gradske uprave Trebinja | Istinomjer\nDrugu godinu mandata Gradske uprave Trebinja obilježila je ostavka gradonačelnika Luke Petrovića, obzirom da je preuzeo novu funkciju v.d. generalnog direktora “Elektroprivrede Republike Srpske”. Iza Luke Petrovića ostalo je ukupno 20 u potpunosti ispunjenih obećanja, 19 koja su ostala ispunjena manjim dijelom, 11 je ispunjeno većim dijelom dok je djelimično ispunjeno njih također 11. Neispunjeno je ostalo 8 obećanja, a 10 obećanja ocjenjeno je kao neutemeljeno, obzirom da su bila previše uopštena i neprecizna da bi se mogla pratiti.\nU drugoj godini mandata Gradska uprava Trebinja bavila se reorganizacijom gradske administracije, gdje je značajno smanjen broj zaposlenih. Od infrastrukturnih projekata svakako se ističu radovi na hidroelektranama, izgradnja putne i cestovne infrastrukture i projekti na proširenju i dovođenju vode u ruralne dijelove Trebinja. Velika pažnja posvećena je i unapređenju turističke ponude Grada Trebinje i s tim u vezi uređenju riječnih obala te izgradnji Grada Sunca.\nReorganizacija gradske administracije\nJedno od predizbornih obećanja Luke Petrovića odnosilo se na reorganizaciju i efikasniji rad Gradske uprave Trebinja, te smanjenje broja zaposlenih, obzirom da je od prethodnih gradskih vlasti naslijeđen višak zaposlenih. Gradska uprava, na čelu sa Petrovićem, zatekla je 330 zaposlenih. U protekle dvije godine, sada već bivši, gradonačelnik Petrović uspio je smanjiti broj zaposlenih u Gradskoj upravi za oko stotinu osoba.\nOsim što je osnovan gradski Fond solidarnosti, koji za cilj ima pomaganje socijalnih kategorija stanovništva, gradska uprava Trebinja u protekloj godini je raspisala nekoliko poziva za dodjelu finansijske pomoći socijalno ugroženim kategorijama, a donesena je i odluka o pokretanju posebnog programa pomoći socijalno ugroženim porodicama boraca Vojske RS umrlih nakon rata.\nNezaposlenim osobama koje se nalaze na evidenciji Biroa za zapošljavanje, posredstvom Gradske uprave grada Trebinja, ponuđeno je i nekoliko varijanti samozapošljavanja. Grad Trebinje je, u saradnji sa Udruženjima penzionera i udruženjima koja okupljaju osobe sa invaliditetom, omogućio boravak navedenim kategorijama u banjskim lječilištima i rehabilitacionim centrima. Boravak je omogućen putem finansiranja projekata kojim su navedena udruženja aplicirala na javne pozive koje je Grad Trebinje raspisao.\nTurizam i infrastruktura\nU drugoj godini mandata Petrović je potencirao rad na uređenju i obnovi infrastrukturnih objekata koji su usko povezani sa turističkom ponudom grada. Tako su zabilježene aktivnosti na izgradnji Glavne i Južne obilaznice, rađeno je na uređenju obala rijeke Trebišnice, te uređenju šetališta, kao i na izgradnji zatvorenog bazena. Velika pažnja posvećena je lovištima te planinskim lokacijama.\nKada je u pitanju “Grad Sunca”, do sada je izgrađen istočni kompleks od 80.000 m² koji posjeduje kapacitet do 5.000 posjetilaca na dan. U okviru istočnog kompleksa “Grada Sunca” nalazi se: ulazni građevinski objekat (19 apartmana), Aqua Park, Dino park, 6 ugostiteljskih objekata, 3 dječije igraonice i sportski centar “Olimp”, te određeni VIP sadržaji.\nVodosnadbjevanje i hidroelektrane\nKada je u pitanju uređenje i proširenje vodovodne i kanalizacione mreže Grada Trebinja, u drugoj godini mandata, urađen je projekat širenja mreže u Podgljivlju, Potklisju, Podvorima. Novi cjevovod je postavljen do Dražinog dola, a izgrađen je i rezervoar Vrelo 2. Kada je riječ o završetku radova na HE Dabar i najavljenom početku gradnje HE Dubrovnik (II faza), u drugoj godini mandata se radilo na realizaciji ovog obećanja, obzirom da su u toku radovi na izgradnji dovodnog tunela sa tzv. ulaznom građevinom. Također, u toku su i radovi na izgradnji vodozahvata za Vodovod Trebinje i navodnjavanje Petrovog polja i Zubačkog platoa.\nGrad Trebinje je oblast stipendiranja studenata uredio na način da kontinuirano, putem Javnih poziva, dodjeljuje stipendije studentima (prvenstveno socijalnih kategorija), koji imaju status redovnih studenata, a raspon novčanog iznosa dodjeljenih stipendija zavisi od socijalnog statusa porodice i broja članova porodičnog domaćinstva. Također, Grad Tebinje je u 2018. godini donio Odluku o stipendiranju studenata deficitarnih zanimanja. Ova stipendija mjesečno iznosi 200 KM, a period trajanja je dvije godine uz određene uslove. Grad Trebinje je u 2018. godini odlučio da uspješne studente sa prosječnom ocjenom preko 9 nagradi petodnevnim putovanjem i boravkom u Pragu, Beču ili Parizu.\nGrad Trebinje iz budžeta je izdvajao sredstva za doprinos kulturnim manifestacijama, kao što je Trebinjsko ljeto i Dučićeva nagrada. Također, Kulturni Centar Trebinje je u potpunosti renoviran te “opremljen i kadrovski osposobljen”.\nKada je u pitanju sport, Gradska uprava Trebinja u protekle dvije godine realizovala je nekoliko aktivnosti u domenu sporta, među kojima se može izdvojiti: osnivanje Sportskog društva „Leotar“, besplatne škole sporta za trebinjske osnovce te finansiranje Košarkaškog kluba „Leotar“.\nObećanja na čijoj realizaciji se nije radilo, odnosno koja Luka Petrović nije ispunio za vrijeme svog dvogodišnjeg gradonačelničkog mandata su: dovođenje tehničke vode u Gomiljane, izmještanje prečistača ispod manastira Tvrdoš i priključenje grada Sunca na njega, izgradnja Etno sela, uređenje sportskog kampa FK Leotar, i dr. Kada je u pitanju realizacija ostalih obećanja, izuzmemo li ona neutemeljana, bilo je određenih pomaka u realizaciji istih, a iz Gradske uprave Trebinja nam je rečeno da će, bez obzira na predstojeće vanredne Lokalne izbore i promjenu gradonačelnika, Grad Trebinje nastaviti realizaciju započetih projekata.


Vučić: Očekujem da ćemo biti u stanju da vakcinišemo 80 odsto nacije - Izazov\nRadio-televizija Srbije\t 14. januara 2021. 13:49\nAleksandar Vučić je još jednom pozvao sve građane da se vakcinišu.\n"Danas nam se za manje od dva sata telefonskog prijavljivanja za vakcinu javilo više od 17.000 ljudi. Moraćemo da otvorimo nove linije da bismo mogli da primimo sve koji žele da se prijave", rekao je Vučić.\nNa pitanje kada će se on vakcinisati, i da li će sačekati kinesku vakcinu, s obzirom na informacije da je efikasnost kineske "Sinovak" vakcine, pokazalo da je njena efikasnost nešto veća od 50 odsto, Vučić je rekao da će svakako primiti vakcinu, svejedno koju, te da će Srbija dobiti drugu kinesku vakcinu, "Sinofarm", koja je nešto drugačija.\n"Država će pomoći Zlatiboru"\nLjude interesuje da žive bolje\nPovodom komentara da se dolaskom na Zlatibor "pomirio" sa Milanom Stamatovićem, Vučić je rkao da su takve izjave besmislene i da je došao zbog važnih projekata, jer ljude interesuje da žive bolje.\n"Mi smo razgovarali o projektima koji su važni. Njemu je važna i Čajetina i Srbija, meni je važna i Čajetina i Srbija i normalno da razgovaramo. Ništa više od toga. Danas ste mogli da vidite možda 20-30 ljudi koji su više podržavali mene nego Milana i možda stotinak ljudi koji su možda podržavali Milana više nego mene i svi su aplaudirali na iste stvari", rekao je Vučić.\nKako je dodao, ljudi žele iste stvari, a to je da žive bolje i da im bude lakše, te da ih ne interesuju političke stranke pojedinačno\nRekao je da nikada nije bio protiv projekta gondole na Zlatiboru, kao i da mu nije problem da bilo kome ko mu je, na nekom nivou politički protivnik, kaže da je nešto dobro uradio, ako je to važno za Srbiju.\nAko se nešto menja u sporazumu, mora da se razgovara sa Srbijom\nUpitan za sastanak specijalnog predstavnika za dijalog Beograda i Prištine Miroslav Lajčaka i šefa Biroa Stejt departmenta za Evropu i Evroaziju Filipa Rikera, na kojem su najavljene promene Vašingtonskog sporazuma, kazao da nije ništa gotovo samo što su se sreli Amerikanci i Evropljani, ili Nemci.\nVučić je rekao da za deo koji je Srbija potpisala neko mora Srbiju da pita.


Politika - datum: 2019-07-17 SDP KOMPLETIRAO PARTIJSKO RUKOVODSTVO\nSa Kongresa SDP-a Izabrani Ilić, Striković i Zeković\nSocijaldemokratska partija (SDP) je na jučerašnjoj prvoj sjednici glavnog odbora kompletirala partijsko rukovodstvo. Funkciju Generalnog sekretara SDP-a će u narednom periodu obavljati Ivan Vujović, koji je do sada bio član Predsjedništva SDP-a i nekadašnji šef kabineta predsjednika Skupštine, dok su za potpredsjednike SDP-a izabrani Ivan Ilić, Andan Striković i Bojan Zeković.\n– Ivan Ilić je jedan od najuglednijih crnogorskih hirurga i dugogodišnji direktor bolnice u Kotoru. Adnan Striković je predsjednik OO SDP u Bijelom Polju i odbornik u sadašnjem sazivu lokalne Skupštine opštine. Bojan Zeković je advokat, dosadašnji član Predsjedništva SDP-a i šef Kluba odbornika u SO Kolašin – saopštili su iz SDP-a.\nZa predsjednika Glavnog odbora je izabran je Izet Bralić iz Rožaja, dok će dosadašnji portparol Mirko Stanić izabran za prvog šefa novoosnovanog Medijskog tima.


Informacioni sistem iCenter se prilagođava vašim potrebama\nGlavna prednost ERP iCentra je, da se prilagođava poslovnim potrebama vaše organizacije i na taj način povećava efikasnost zaposlenih.\nDirektor i rukovodioci sektora brzo dobijaju pouzdane informacije na osnovu kojih mogu donositi sigurne odluke, obezbediti i upravljati odnosima sa zaposlenima, kupcima i dobavljačima.\nU praksi se često događa da rukovodstvo, na početku korišćenja ERP informacionog sistema iCenter, uvidi velike uštede u vremenu u radnim procesima i zaposlenima omogućuju da konačno obavljaju one zadatke koji preduzeću donose više koristi.\n91% korisnika informacionog sistema iCenter zna, da imaju konkurentnu prednost jer koriste informacioni sistem iCenter (Anketa TNS Global, 2011). Inteligentni sistemi u informacionom sistemu iCenter vam omogućavaju da brže reagujete na promene na tržištu.\nKorišćenjem informacionog sistema iCenter dobijate garancije, da ćete sa čestim zakonodavnim promenama uvek biti 100% usklađeni.\nU preduzeću SAOP je za podršku korisnicima svaki dan zaduženo preko 40 stručnjaka, korisnici isto tako redovno primaju i pisana uputstva za rad. Većina od 7 oblika pomoći je već uključeno u cenu održavanja.\nPratite kupce i dobavljače\nInformacioni sistem iCenter vam pomaže pri planiranju zaliha tako da ćete uvek imati prave količine robe u skladištu. Javi vam koji su vam najbolji kupci i najpovoljniji dobavljači.


Muški vikend u Šoping centru Kragujevac Plaza - Ritam Grada - vesti Kragujevac\nNaslovna Vesti Muški vikend u Šoping centru Kragujevac Plaza\nMuški vikend u Šoping centru Kragujevac Plaza\nNakon vikenda za dame, Šoping centar Kragujevac Plaza priprema i specijalan vikend za sve muškarce! Tokom 21. i 22. decembra svi zainteresovani biće u prilici da učestvuju u zabavnim takmičenjima i osvoje vredne nagrade!\nTokom oba dana, od 13-17h biće održano takmičenje u najpopularnijoj kategoriji zabave – Wii igrama, a pobednici će osvojiti kostime Deda Mraza!\nA u nedelju od 18-20h, super tate će imati priliku da se oprobaju u „Najbolji tata“ multidisciplinarnom nadmetanju u negovanju, presvlačenju i čuvanju beba! Strogi i pravični sudija biće Inspektor Blaža, a nagrade za naj tatu pripiremili su Navigare, Alter Shoes, IDEA, Nimbus i St. George!\nDođite 21. i 22. decembra u Šoping centar Kragujevac Plaza i provedite još jedan nezaboravan vikend!\nSledeći članakDodeljene nagrade „Ponos Šumadije“


RTCG - Radio Televizija Crne Gore - Nacionalni javni servis :: Svijet :: Blumberg ulazi u trku za predsjednika SAD / print=true\nMILIJARDER NOVI KANDIDAT 08. 11. 2019. 08:41 >> 08:40 0\nMILIJARDER NOVI KANDIDAT\nBlumberg ulazi u trku za predsjednika SAD\nUspješni biznismen Majkl Blumberg već dugo vremena razmišlja o ulasku u trku za predsjedničku nominaciju Demokratske stranke SAD-a, najavljuju strani mediji.\nBivši gradonačelnik Nju Jorka zabrinut je zato što, prema njegovom mišljenju, Demokratska stranka trenutno nema kandidata koji je dovoljno dobar da bi na izborima 2020. pobijedio Donalda Trampa, kazao je njegov portparol.\nUkupno 17 kandidata trenutno se bori za mjesto predsjednika Trampa. Bivši potpredsjednik SAD-a Džo Bajden, senatorka Masačusetsa Elizabet Voren i senator iz Vermonta Barni Sanders su trenutno predvodnici demokrata, ali Blumberg smatra da oni ipak nijesu kapacitet za novog predsjednika.\nNedavna ankete javnog mnjenja sugeriše da bi Voren i Sanders, za koje se smatra da su nešto više lijevo orijentirani od Bajdena, mogli izgubiti od republikanskog kandidata Donalda Trampa ako osvoje nominaciju stranke.\n"Sada moramo dovršiti posao i osigurati da Tramp bude poražen. Majk Blumberg se sve više brine da trenutno polje kandidata demokrata nije dobro pozicionirano", istakao je portparol američkog milijardera.


Tači se u Hagu izjasnio da nije kriv, posetio ga Rama\nVesti Autor:Nikola Radišić10. maj. 202211:01 > 17:422 komentara\nBivši predsednik Kosova i komandant OVK Hašim Tači izjasnio se da nije kriv za optužbe iz nove optužnice specijalnog tužioca Džeka Smita. Tačija je, inače, u Hagu danas posetio albanski premijer Edi Rama.\nHašim Tači kaže da nije kriv za optužbe koje mu se stavljaju na teret novim optužnicama koje je podneo specijalni tužilac Džek Smit. Ali i da optužbe ne razume. Kako su njegov branilac pred Haškim sudom i on sam rekli, novi detalji iz optužnice su do te mere redigovani, da su nerazumljivi. Tači se istovremeno odrekao prava da mu kraća verzija optužnice bude pročitana javno.\n„Samo da kažem da se izjašnjavam da nisam kriv, iako nisam razumeo optužnicu, nisam mogao da je pročitam u celosti, ali se izjašnjavam da nisam kriv“, rekao je Tači.\n"Mi smo pogledali optužbe ali su one redigovane u velikoj meri, imena, vremena trenuci, događaji kada se to odvijalo, i usled toga moj klijent Tači, a verovatno i drugi, nije u mogućnosti da razume koja je teza specijalnog tužioca, to je stalna poteškoća s kojom smo suočeni. I inače ima brojnih redakcija, a sad još više u ovom tekstu", kaže branilac Hašima Tačija Gregori Kihou.\n"Optužnica je dosta redigovana, ali to se odnosi na imena potencijalnih svedoka i zahteva i ja sam ih odobrio u odluci koju sam obrazložio", naveo je sudija Nikola Giju.\nOptužbe su, ipak, pročitane javno, ali tokom izjašnjavanja preostale trojice kooptuženih koja su usledila: Kadrija Veseljija, Jakupa Krasnićija i Redžepa Seljimija. Svi su se izjasnili da nisu krivi, a Krasnići je dodao da jedva čeka početak suđenja, kako bi mogao detaljno da iznese svoju odbranu.\nSva četvorica su, prema novim navodima optužnice, odgovorna za otmicu, pritvaranje, mučenje i ubistva više Albanaca i Srba u Budakovu, Semetištu i Gnjilanu. Ti zločini su dodati na osnovnu optužnice protiv četvorice visokih funkcioneta OVK i Kosova, koja ih tereti za ratne zločine i zločine protiv čovečnosti na više od stotinu Srba, Albnanaca i Roma na teritoriji Kosova i severne Albanije tokom 1998. i 1999. godine.\nSuđenje Tačiju i ostalima još nije počelo, a odbrana bi mogla da prolongira ranije pominjani rok, kada su govorili da neće biti spremni za sudjenje pre juna ove godine.\nPremijer Albanije, Edi Rama, otputovao je u Hag kako bi se sastao sa bivšim kosovskim predsednikom i nekadašnjim liderom OVK optuženim za ratne zločine, Hašimom Tačijem.\nInformaciju o poseti preneo je Rama na Fejsbuku.


Patriotsko komitski savez: Sa gnušanjem smo dočekali prijedlog o ulici Ratka Mladića - CdM\nPatriotsko komitski savez danas je saopštio da je sa gnušanjem i sramotom dočekao, kako su istakli, novi biser beranske vlasti da se ratnom zločincu Ratku Mladiću dodijeli naziv ulice u tom gradu.\n“Nemoguće je da postoje građani ove države koji nijesu vidjeli hiljade grobova nevinih u Srebrenici, tu ranu Bosne i Hercegovine, Evrope i svijeta, genocid usred 20. vijeka, za koji je optužen upravo Ratko Mladić i cijela odgovorna struktura monstruma koji su, pred Međunarodnim sudom pravde osuđeni u Hagu”, navode u PKS.\nNemoguće je, kažu, da građani Berana ne prihvataju činjenice da je u samo jednom gradu ubijeno više od 7.000 dječaka i muškaraca samo zato što su bili druge vjere.\n“Da su, po istom ključu, ubijeni ljudi u Biljanima kod Ključa, KP domu u Foči, u logoru Keraterm pored Prijedora, u logoru Sušica pored Vlasenice… Da su, granatiranjem Sarajeva, od 12.maja 1992. do novembra 1995, u tom strašnom, užasnom zločinu protiv civila, stradalo i hiljade mališana, a isto toliko njih je ostalo bez oba roditelja”, dodaju u Patriotsko komitskom savezu.\nPrme njihovim riječima, snajperima je ubijan jedan divni jugoslovenski grad, a na obaraču je bio upravo Ratko Mladić.\n“Pa đe će vam duša? Oprostite Bosno i Hercegovino, na ovoj strašnoj poruci koju ste danas dobili iz Crne Gore. Jer Crna Gora, ona građanska i antifašistička, nikada neće podržati niti dozvoliti ovako tumačenje istorije i prava; za PKS su žrtve proteklog građanskog rata u bivšoj Jugoslaviji–žrtve, ma iz kojeg naroda dolazile, ali ova srebrenička i sarajevska, trajni su ožiljak na obrazu svijeta koji je mogao, a nije spriječio ovo bezumlje! Pozivamo građane Berana, one koji baštine djelo crnogorskih i beranskih velikana: Gavra Vukovića, Mihaila Lalića, Radovana Zogovića, Ivana Milutinovića, Miša Popovića, da dignu glas protiv ovog bezumlja”, poručuju iz PKS.\nTagsBerane naziv Patriotsko komitski savez Crne Gore ratko mladić ulica


Od početka godine zaposleno 2.566 zdravstvenih radnika\nTanjug 5. septembra 2018. 15:33\nBEOGRAD – Od početka godine u zdravstvenim ustanovama u Srbiji zaposleno je 2.566 zdravstvenih radnika, i to 2.466 lekara i medicinskih tehničara za koje je Vlada Srbije dala saglasnost da se zaposle i još 100 najboljih diplomaca medicinskih fakulteta.\nNajveće kadrovsko pojačanje stiglo je u Klinički centar Sbije, koji tokom godine zbrine najveći broj pacijenata iz cele Srbije.\n„Vodili smo aktivnu kadrovsku politiku uz razumevanje Ministarstva zdravlja. Ako uzmemo današnji datum u odnosu na isti period prošle godine mi sada imamo 12 lekara oko 40 medicinskih sestara i tehničara više „, rekao je Ašanin za Tanjug.\n„Oftalmologija je oblast koja je mene oduvek zanimala. Klinika za očne bolesti je ustanova o kojoj sam oduvek maštala, tako da je i moj san na neki način ostvaren“, rekla je Vasović za Tanjug.\n„Jeste teško, ali mislim da sam na pravom mestu gde mogu mnogo toga da naučim“, kaže Đorđević i dodaje da nije razmišljao o odlasku u inostranstvo, jer u svojoj zemlji ima mogućnost da radi i da se usavršava.


Sertifikat boniteta i rejting AAA za „Politiku novine i magazini”\nPetak, 30.11.2018. u 09:46 R. P.\nPOTVRDA DOBRIH REZULTATA POSLOVANjA\nOd ukupno 209 preduzeća koja se bave izdavanjem novina, „Politika novine i magazini“ spada u 0,4 odsto najsolventnijih u Srbiji i regionu, sa najvišom bonitetnom ocenom i rejtingom AAA\nIzvrsni rezultati u poslovanju najstarije novinske kuće na Balkanu u prethodne tri godine nisu ostali neprimećeni – kompanija „Politika novine i magazini” dobitnik je međunarodno priznatog Sertifikata bonitetne izvrsnosti za 2018. godinu. Ovo priznanje, koje dodeljuje kompanija za sertifikaciju boniteta „Bisnode”, jedno je od najprestižnijih u Evropi, a njime se definiše kvalitet poslovanja i međunarodno je priznata potvrda finansijske stabilnosti.\nOd ukupno 209 preduzeća koja se bave izdavanjem novina (delatnost J 5813), „Politika novine i magazini” spada u 0,4% najsolventnijih preduzeća u Republici Srbiji i regionu, sa najvišom bonitetnom ocenom i rejtingom AAA.\nSertifikat je međunarodna potvrda solventnosti, a „Bisnode” ga dodeljuje već 30 godina u 18 zemalja Evrope. U Srbiji, kompanija „Bisnode” sertifikaciju vrši od 2013. godine, kroz saradnju sa Razvojnom agencijom Srbije, Narodnom bankom Srbije, Agencijom za privredne registre, privrednim i apelacionim sudovima i Privrednom Komorom Srbije.\n– Raduje nas što je Sertifikat bonitetne izvrsnosti u rukama kompanije koja predstavlja naš prozor u svet i verujemo da će ovo prestižno priznanje doprineti prepoznavanju kompanije „Politika novine i magazini” kao najstabilnijeg, najpouzdanijeg, visoko preporučenog partnera u Republici Srbiji i da će i dalje biti prvi i pravi izbor čitalaca – rekla je Aleksandra Ljubinković, konsultant kompanije „Bisnode”, prilikom dodele sertifikata Miri Glišić Simić, direktorki kompanije „Politika novine i magazini”.\nIzvrsnost u poslovanju (kriterijumi su kapital, ukupna aktiva i prihodi od 2015. godine do danas) ne meri se samo dobrim poslovnim rezultatima – potrebno je da poslovanje bude i transparentno (finansijski bilansi koji se svake godine predaju APR-u, a zatim se rezultati iz bilansa projektuju na celu delatnost u kojoj pravni subjekt posluje). Takođe, neophodna je dobra poslovna praksa i težnja ka kontinuirano odgovornom i kvalitetnom poslovanju, najmanje u trajanju od tri godine, uz pridržavanje evropskih standarda.\n– Ova nagrada je potvrda odgovornog poslovanja u izuzetno teškim uslovima rada za štampane medije. „Politika novine i magazini” posluje isključivo po tržišnim uslovima, a visok kvalitet rada zaposlenih i profesionalizam prepoznati su i na međunarodnom nivou kao najbolji – rekla je Mira Glišić Simić, direktorka kompanije „Politika novine i magazini”.


Američka koalicija imitira borbu protiv terorista u Iraku - 10.10.2017, Sputnik Srbija\nKoalicija koju predvode SAD imitira borbu protiv terorista u Iraku, izjavio je portparol Ministarstva odbrane Rusije general-major Igor Konašenkov. 10.10.2017, Sputnik Srbija\n08:45 10.10.2017 (Osveženo: 12:39 10.10.2017)\nSa početkom operacije sirijskih trupa za oslobođenje od DAEŠ-a u provinciji Dejr el Zor, američka koalicija naglo je smanjila intenzitet napada na teroriste u Iraku, izjavio je portparol Ministarstva odbrane Rusije general-major Igor Konašenkov.\n„U septembru je sa početkom operacije sirijskih trupa uz podršku ruskih vazduhoplovnih snaga za oslobođenje provincije Dejr el Zor od DAEŠ-a, međunarodna koalicija na čelu sa SAD naglo, do nekoliko puta dnevno, smanjila intenzitet napada na DAEŠ u Iraku, izvodeći skoro pet puta manje napada nego u Siriji“, rekao je Konašenkov.\n„Koalicija pod vođstvom SAD, koja imitira borbu protiv DAEŠ-a pre svega u Iraku, sve ovo vidi, ali nastavlja da se navodno aktivno bori protiv DAEŠ-a iz nekog razloga u Siriji“, rekao je on.\nPrema njegovim rečima, „oslobađanje teritorije Rake koja je sada ostala dubokoj pozadini, koje su SAD i koalicija pola godine nazivali glavnim prioritetom borbe protiv DAEŠ-a, utihnulo je već nekoliko meseci“.\nSmanjenje broja napada koalicije u Iraku „na čudan način se poklopilo sa prebacivanjem iz pograničnih oblasti Iraka prema Dejr el Zoru velikih terorističkih snaga koje sada pokušavaju da se učvrste na istočnoj obali Eufrata“, istakao je Konašenkov.\n„Akcije Pentagona i koalicije zahtevaju objašnjenje: da li ovakav zaokret u prioritetima SAD i koalicije predstavlja želju da se koliko god je moguće zakomplikuje operacija sirijske vojske uz podršku ruskog vazduhoplovstva za oslobađanje sirijske teritorije istočno od reke Eufrat? Ili je to vešt način da se Irak oslobodi od terorista DAEŠ-a njihovim saterivanjem u Siriju pod precizne napade ruskih vazduhoplovnih snaga?“, istakao je Konašenkov.


Socijademokrate prikupljaju pomoć za Albaniju - Radio Tivat\n26 нов Socijademokrate prikupljaju pomoć za Albaniju\nPosted at 18:27h in Politika\tby\tDragan Popadic\nNa inicijativu Omladine Socijaldemokrata Crne Gore, Socijaldemokrate Crne Gore pokrenule su akciju prikupljanja pomoći ugroženima u katastrofalnom zemljotresu koji je pogodio susjednu Albaniju – saopšteno je iz ove partije.\nDuboko potrešeni scenama iz Albanije koje smo u toku dana imali priliku da vidimo, a čvrsto vjerujući da je osnovno ljudsko, kao i socijaldemokratsko načelo pomoći drugome u nevolji, mi u Socijaldemokratama Crne Gore otvaramo svoje kancelarije svim članovima, simpatizerima, ali i ostalim ljudima dobre volje kako bismo pomogli našim komšijama u ovoj teškoj situaciji. Osim pomoći u novcu, najpotrebnija su ćebad, pokrivači, medikamenti (primarno prva pomoć) i zalihe hrane. Osim navedenog, pomoć u bilo kojem vidu je i više nego dobrodošla.\nSvi ljudi dobre volje koji žele da učestvuju u ovoj akciji prikupljena sredstva mogu ostaviti u kancelarijama opštinskih odbora Socijaldemokrata Crne Gore koje će raditi od 8 do 15 časova.\nPredsjednik Omladine Socijaldemokrata Crne Gore\nDvije intervencije Službe zaštite\nLokalni izbori: Alekdandar Đurović: SDP i građani će odbraniti Tivat i aerodrom\nPopadićeve basne otvorile Purgatorije\nU Luštica Bay otvoren specijalizovani šop starog škotskog viskija\nLokalni izbori: Narod pobjeđuje: Vodićemo računa o efektivnosti i funkcionalnosti rada opštine i opštinskih preduzeća\nDeset godina od smrti Branka Vukmanovica\nDopuna dnevnog reda predstojeće tivatske Skupštine\nMornar – Arsenal 0-0\nJos 39 slucajeva, jedan iz Tivta


Katalonski parlament ponovo predlaže Pudždemona za predsednika\nPoslanici katalonskog parlamenta iz vodeće separatističke stranke "Zajedno za Kataloniju" najavili su danas da će pokušati ponovo da izaberu Karlesa Pudždemona za predsednika Katalonije uprkos zabranama španskih sudova.\nPudždemon se danas sreo sa poslanicima u Berlinu, gde očekuje odluku o isporučenju u Španiju na osnovu optužbi za pobunu i zloupotrebu državnih fondova za organizaciju ilegalnog referenduma prošle godine o nezavisnosti Katalonije.\nPortparol koalicije Eduard Pujol izjavio je da će 14. maja pokušati da izaberu Pudždemona.\nUkoliko predsednik ne položi zakletvu do 22. maja u Kataloniji će biti održani novi izbori.\nPoslanici iz redova separatističkih stranak juče su izglasali izmene regionalnog izbornog zakona čime se omogućava da predsednik može položiti zakletvu, a da pri tom ne bude prisutan u parlamentu.\nODLOŽENA SEDNICA Katalonija i dalje bez lidera, ali jedina opcija ostaje PUDŽDEMON\nKatalonski parlament glasao da bi mogao da izabere Pudždemona\nKatalonski parlament danas bira predsednika\nPudždemon ponovo kandidat za predsednika Katalonije


Izvor: Glas Šumadije arhiva vesti 13.01.2021 - Naslovi.net\nIzvor: Glas Šumadije arhiva vesti 13.01.2021\nPripadnici Ministarstva unutrašnjih poslova u Kragujevcu zaplenili su više komada oružja i municije i uhapsili L.R. (1975), zbog postojanja osnova sumnje da je izvršio krivično delo nedozvolјena proizvodnja, držanje, nošenje i promet oružja i… »\nU kovid laboratoriji „Kraguj“ Instituta za javno zdravlje Kragujevac, PCR metodom testirano je 186 uzoraka, od kojih je 22 pozitivno na Kovid 19, što je 11,83 posto pozitivnih na broj uzorkovanih. Antigenskim testovima u domovima zdravlja u Šumadiji… »\nGradsko veće na sednici održanoj 13. januara utvrdilo je predlog Programa lokalnog ekonomskog razvoja do 2023. godine i uputilo odbornicima Skupštine grada na razmatranje i odlučivanje. Cilj programa je da pruži podršku stabilizaciji lokalne… »\nNa Bogojavljenje, uz blagoslov Njegovog preosveštenstva episkopa šumadijskog Jovana, a u organizaciji Eparhije šumadijske i grada Kragujevca, održaće se tradicionalno plivanje za Bogojavljenski krst na jezeru u Šumaricama, sa početkom u 12 časova… »\nU Zavodu za zbrinjavanje odraslih „Male pčelice“ u Kragujevcu počela je vakcinacija i danas će u toj ustanovi biti vakcinisano 120 korisnika. Prema nezvaničnom saznanju agencije Beta, izbor prve grupe za vakcinaciju, od ukupno 900 korisnika… »\nPobedom nad ekipom zemunske Mladosti u polufinalnom meču drugog stepena Kupa KSS, rezultatom 98:87 (24:27, 26:20, 26:23, 22:17), košarkaši Radničkog našli su se nadomak plasmana na završni turnir Kupa Radivoja Koraća. Pitanje pobednika odlučeno je… »\nGrad Kragujevac će tokom 2021. godine, kako je zvanično saopšteno, da izdvoji 690 miliona dinara iz gradskog budžeta za subvencije javnim, javno komunalnim preduzećima i privrednim društvima čiji je osnivač. Najveći deo tog iznosa – 319 miliona… »\nMarko Vidojković i Nenad Kulačin Srpsku novu godinu dočekuju nešto ranije i sa urednikom Danasa Dragoljubom Dražom Petrovićem. Podkast Nova.rs Fotografija: Ivan Dinić/Nova S… »\n13.01.2021 Glas Šumadije, kategorije


Puštena u rad prva 5G bazna stanica u Srbiji | EurActiv Serbia\nU Naučno-tehnološkom parku u Beogradu puštena je u rad prva 5G bazna stanica u Srbiji. Stanicu je u rad pustila kompanija Telenor, a moći će da je koriste domaće i strane kompanije, startap kompanije i studenti tehničkih fakulteta. Peta generacija (5G) mobilnog interneta donosi višestruko uvećanu brzinu protoka, veću pokrivenost i kapacitet i gotovo potpuno odsustvo kašnjenja u prenosu podataka.\nPrilikom puštanja u rad 5G mreže 21. juna rečeno je da će ta mreža imati najveću primenu u automatizaciji i kontroli proizvodnih procesa, medicini, komunalnim uslugama, poljoprivrednoj i automobilskoj industriji.\nGeneralni direktor Telenora u Srbiji Majk Mišel kazao je da će do komercijalne upotrebe te tehnologije doći kroz godinu dana i ocenio kao važnu odlučnost vlasti u Srbiji za fokusiranje na digitalizaciju i edukaciju.\n"Delimo viziju Srbije kao lidera u regionu u razvoju digitalne ekonomije i inovacija. Tehnologija 5G je tehnologija budućnosti i želimo da budemo spremni za trenutak kad bude u komercijalnoj upotrebi", kazao je Mišel.\nOn je pozvao kompanije iz Srbije i regiona da iskoriste činjenicu da imaju 5G okruženje na raspolaganju.\nMinistar turizma, trgovine i telekomunikacije Rasim Ljajić istakao je da će 5G tehnologija omogućiti ekonomski i privredni napredak i da ta tehnologija predstavlja uslov za četvrtu industrijsku revoluciju.\n"Petoj generaciji teži čitav svet, svi se utrkuju ko će da komercijalizuje tu tehnologiju. Ovo je 'nasušna' potreba za našu državu jer je naša privreda tek na nivou druge industrijske revolucije", kazao je Rasim Ljajić.\nDirektor Kancelarije za IT i eUpravu Mihailo Jovanović rekao je 5G doneti mnoge mogućnosti koje će poboljšati kvalitet svakodnevnog života.\n"Ova tehnologija će omogućiti da se uređajima upravlja u realnom vremenu, da zažive mreže velikog broja senzora (Internet of things) koje upravljaju gradskim servisima i velikim sistemima (Smart city)", kazao je Jovanović.\nOd septembra ove godine 5G mrežu koristiće i studenti Elektrotehničkog fakulteta Univerziteta u Beogradu koji su prvi partneri ovog projekta.\nTokom puštanja u rad ove bazne stanice urađen je test brzine 5G internet mreže koji je dostigao brzinu od jednog gigabita, a testiran je preko uređaja kompanije Huavej (Huawei), koja je i partner na ovom projektu.


Vestervele donosi podršku nezavisnim medijima\nU prvu zvaničnu posjetu Crnoj Gori stiže šef njemačke diplomatije Gido Vestervele gdje će se sastati sa premijerom Igorom Lukšićem i ministrom vanjskih poslova Milanom Roćenom.\nNo, osim činjenice da su njemačko-crnogorski kontakti na visokom nivou učestali nakon dolaska Lukšića na čelo Vlade, upada u oči da će prvi čovjek diplomatije zemlje koja je jedna od najuticajnih u EU u srijedu posjetiti redakciju dnevnika Vijesti gdje će razgovarati i sa novinarima lista Dan i nedjeljnika Monitor.\n"To je svakako podrška medijima koji su među malobrojnim koji kritikuju negativne pojave u društvu i koji se trude da odrade svoj posao kako treba, a posebno u situaciji kada su na neki način bili ugroženi zbog svih ovih događanja koja su bila u proteklih 10 godina", tumači glavni urednik lista Vijesti Mihajlo Jovović neuobičajeni gest šefa diplomatije Njemačke.\nRaičević: U svakom slučaju rezultate Vesterveleove posjete vidjećemo u narednom periodu, ukoliko se istinski bude počeo provoditi Zakon o slobodnom pristupu informacijama.\nSlično razmišlja i urednica u listu Dan Rajka Raičević koja će stavove o crnogorskim medijskim prilikama, u srijedu saopštiti Vesterveleu.\n"Sastanak njemačkog ministra inostranih poslova sa predstavnicima medija u Crnoj Gori predstavlja svojevrsnu podršku nezavisnim medijima koji nijesu baš u zavidnom položaju. Dan je zahvaljujući uticaju njemačke administracije nakon 10 godina dobio struju za štampariju u kojoj se štampa list. To znači da je interesovanje Njemačke, ne kažem završilo taj posao ali svakako jeste ubrzalo proces. U svakom slučaju rezultate Vesterveleove posjete vidjećemo u narednom periodu, ukoliko se istinski bude počeo provoditi Zakon o slobodnom pristupu informacijama, što će biti znak da su ti razgovori imali efekta", smatra Raičević.\nHajka i pritisak\nRazgovori sa njemačkim ministrom inostranih poslova za Milku Tadić Mijović iz nedjeljnika Monitor nijesu iznenađenje i tumači ih kao rezultat nastojanja predstavnika crnogorskih nezavisnih medija da obavijeste važne evropske adrese šta se na medijskom planu događa u Crnoj Gori.\n"Mislim da je to u stvari jedna poruka da su nezavisni mediji izuzetno značajni za sva društva, pa i za ovo naše. Kao što znate u posljednjih nekoliko godina nezavisni mediji u Crnoj Gori su pod velikim pritiskom, što formalnih što neformalnih struktura i zato su se i našli među 7 uslova za otvaranje pregovora Crne Gore. Ja mislim da Njemci to vrlo dobro shvataju i da je to jedan od razloga zbog kojih Vestervele dolazi kod nas. U stvari on šalje poruku da se nezavisni mediji moraju poštovati dok nas, kao što znate tretiraju kao neprijatelje u Crnoj Gori i to od vrha pa do nekih, kao što sam rekla neformalnih struktura", kazala je ona.\nPaljenje vozila lista Vijesti samo je posljednje u nizu ataka na medije i njihovu imovinu u Crnoj Gori. Od ubistva glavnog urednika lista Dan Duška Jovanovića 2004, dogodili su se brojni napadi, premlaćivanja i prijetnje novinarima, pritisci na malobrojne nezavisne medije i pokušaji njihovog finansijskog isrpljivanja brojnim tužbama za klevetu i uvredu sa odštetnim zahtjevima od više miliona eura.\n"Samo u posljednjih nekoliko godina crnogorski nezavisni mediji imaju odštetne zahtjeve pred crnogorskim sudovima od preko 13 miliona eura. Većina tih zahtjeva dolazi od predstavnika vlasti i njima bliskih biznis struktura. Mi smo takođe i pod užasnim pritiskom i što se tiče oglašivača. Tu je i jedna kontinuirana kampanja državnih medija protiv nezavisnih medija i to je na snazi već nekoliko godina", navodi ponovo Milka Tadić Mijović.\nNa kraju: Kako će razgovori Vestervelea sa predstavnicima Vijesti, Dana i Monitora biti protumačeni u crnogorskim vladajućim strukturama, posebno u svjetlu činjenice da je jedan od 7 uslova koje Crna Gora treba da ispuni da bi joj bio odobren početak razgovora o članstvu u Evropskoj uniji i unaprjeđenje medijskih sloboda.\n"Nijesam siguran da će to oni sa odobravanjem dočekati jer u vladajućim strukturama postoje ljudi kojima mediji kao što su Vijesti, Dan i Monitor jako smetaju ali će im takođe biti jasno da Evropa kojoj deklarativno teže neće dopustiti da se takve stvari dešavaju u budućnosti ili barem da se dešavaju nekažnjeno", kaže urednik Vijesti Mihajlo Jovović.


16. novembar 2018, Zlatibor\nOve godine tema foruma bila je podrška mikro, malim, i srednjim preduzećima i preduzetnicima (MMSPP) kroz programe finansijske podrške. Kroz više pojedinačnih panela predstavljene su i razmatrane mogućnosti pristupa finansijskim fondovima za MMSPP regiona, mogućnosti unapređenja prekogranične saradnje, i regionalnog razvoja, a sve uz iskustva zemalja članica EU i zemalja regiona. U uvodnom obraćanju, v.d.direktora Razvojne agencije Srbije, Radoš Gazdić istakao je međunarodni karakter skupa kao i značaj koji MMSPP imaju u svakoj ekonomiji. Takođe, predstavio je podršku koju RAS pruža domaćoj privredi kroz podršku direktnim ulaganjima, programe podrške razvoju i unapređenju MMSPP, ali i implementaciju projekata koji za cilj imaju unapređenje konkurentnosti, regionalnog razvoja i ugleda Srbije u svetu. Ministar bez portfelja zadužen za inovacije i tehnološki razvoj Vlade Republike Srbije, Nenad Popović, istakao je značaj ovakvih događaja u regionu u cilju razmene iskustava i dijaloga privrede, razvojnih agencija, privrednih komora i vlada.\nU sklopu Foruma je održan i sastanak Regionalnih razvojnih agencija sa Nenadom Popovićem, ministrom za inovacije i tehnološki razvoj. Tom prilikom je dogovorena intenzivnija saradnja sa Kabinetom ministra Popovića.\nU ime Centra za razvoj Jablaničkog i Pčinjskog okruga forumu su prisustvovali Dragana Belenzada - direktor centra i Nenad Nikolić - Menadžer projekata za energetsku efikasnost i zaštitu životne sredine.


Foto: (Xinhua/Predrag Milosavljevic)\nNovak Đoković uputio kritike organizatorima turnira u Melburnu zbog načina na koji su izolovali tenisere, te predlaže kopiranje NBA sistema.\nNakon današnje pobjede protiv Aleksandra Zvereva, Novak Đoković je u obraćanju medijima optužio organizatore turnira u glavnom gradu australske savezne države Viktorija, rekavši da se veliki broj povreda na turniru desio zbog načina na koji su igrači izolovani za vrijeme trajanja turnira.\n“Ovo što gledamo nije normalno i prije svega nije nešto na šta smo mi teniseri naviknuti. Očigledno je da se nešto u ovakvom načinu održavanja turnira mora promijeniti, jer nema smisla da dolazimo dvije sedmice prije nekog turnira u zemlju u kojoj se on održava kako bi se izolovali. Jednostavno moramo pronaći drugo rješenje, možda čak i nešto nalik onome što se primijenilo u NBA ligi, već sam čuo neke tenisere kako pričaju o tome te mislim da bismo svi zajedno trebali pokrenuti raspravu na tu temu” – izjavio je Đoković, a prenosi “ESPN”.\nMeđu teniserima se razmatra i ideja o odabiru jednog mjesta na kojem bi se igrali svi predstojeći turniri, a mnogi od njih najavljuju da neće nastaviti ovu sezonu ukoliko iste metode ostanu na snazi.\nPrethodni članakCrvena zvezda definitivno pred praznim tribinama dočekuje Milan\nNaredni članakJanuzaj: “Da je ostao Ferguson još bih bio u Mančesteru”


Srpska demokratska stranka amnestiraće sve bivše članove ove stranke, osim poslanika koji su napustili Klub SDS u Narodnoj skupštini RS, saznaje „EuroBlic".\nSagovornici Euroblica iz ove stranke poručuju da bi rado u svojim redovima ponovno vidjeli Dragana Čavića i Vojislava Gligića, čelnike NDP, a koji su nekada bili istaknuti rukovodioci SDS. Kako se već neko vrijeme i spekuliše, taj scenario je moguć, jer izvori tvrde da ovaj dvojac i želi da se vrati u SDS.\n"Čavić i Gligić nikada od svog odlaska nisu ništa rekli na štetu SDS, tako da su im vrata stranke otvorena. Kada bi oni željeli da se vrate i ukoliko bi to odlučili na svojim organima partije, to ne bi bio nikakav problem. Sa onima koji su napustili SDS i priklonili se aktuelnoj vlasti u RS nema više nikakvih razgovora", poručuju istaknuti članovi ove partije.\n"U banjalučkom odboru postoji dosta pojedinaca koji su pasivni, kao i u nekim drugim odborima, koji su iz nekih razloga izbačeni. Želimo da ih vratimo, jer ima dosta ljudi koji mogu mnogo da urade za stranku, a do sada se nisu uključivali u politički život", navodi sagovornik Euroblica iz SDS.\nVojislav Gligić poručuje da o eventualnom povratku u SDS treba da odluče organi NDP, jer imaju dosta članova koji su nekada bili u SDS.\n"Čavić i ja nismo razgovarali o povratku u SDS, jer mi nismo sami. Imamo oko 8.000 članova i dobar dio njih bio je u SDS. O tome bi trebalo da se na organima stranke raspravlja i da većina odluči da li smo spremni da se “utopimo” u SDS. Ne isključujem da o tome nećemo razgovarati na Predsjedništvu stranke – rekao je Gligić.\nDodaje da on neće napustiti NDP radi povratka u SDS, ali bi glasao za “utapanje” NDP u SDS, ako bi se o tome glasalo na organima stranke.\nPotpredsjednik Ujedinjene Srpske Dušan Stojičić, koji je napustio SDS prije nekoliko meseci, navodi da SDS terminom „amnestija“ pokušava namijestiti članovima da su oni nešto politički krivi.\n"Sve je to jako neiskreno i apsurdan poziv, kao i korištenje termina amnestija. Ovde se radi o zamjeni teza, gdje rukovodstvom stranke iz sjenke upravlja Mladen Bosić i koji sebe pokušava da amnestira od poraza na lokalnim izbrima", navodi on.\n„EuroBlic“ saznaje da u SDS ne žele ni da razgovaraju o povratku ljudi koji formiraju Prvu SDS, kao i predstavnika Asocijacije stvaralaca RS.\n"Božidar Vučurević i Rajko Papović su odavno izašli iz SDS. Ne smije se zaboraviti da je 2010. godine zbog Papovića kandidat SDS izgubio u trci za srpskog člana Predsjedništva BiH", tvrdi izvor iz SDS.


Pripreme za plasman u visi rang **Video** - Pirot Plus Online\n25. januar 2013. 14:39 Sport Pirot Plus Online\nRadnom večerom, sinoć u restoranu Gazela, održana je prozivka fudbalera Radničkog čime su zvanično počele pripreme za prolećni deo prvenstva. Predsednik Kluba, Dragan Dimitrijević smatra da su stvoreni optimalni uslovi da Radnički prvenstvo završi na prvom mestu. U klubu vlada dobra atmosfera i na igračima je da svojim zalaganjem obezbede sebi i klubu plasman u viši rang takmičenja.\nŠef stručnog štaba, Mile Tomić, takodje smatra da u klubu postoji odlična atmosfera i da je obezbedjen zadovoljavajući igrački kadar. Vreme je za rehabilitaciju Radničkog, kaže Tomić, i na tome se mora istrajati. Napravljen je dobar plan priprema da Radnički dodje do pobedničke forme i Pirot ponovo postane grad fudbala.\nPredsednik naše Opštine, Vladan Vasić, koji je takodje bio na svečanom početku priprema, ocenjuje da su realno stvoreni dobri uslovi i u finansijskom pogledu. Raduje dobra atmosfera u klubu i to je prvi korak ka konačnom uspehu, rekao je predsedniuk Vasić.


Golić u obilasku radova na rekonstrukciji bolnice | Hercegovina Press\nGolić u obilasku radova na rekonstrukciji bolnice\nMinistar za prostorno uređenje građevinarstvo i ekologiju u Vladi Republike Srpske, Srebrenka Golić obišla je radove na rekonstrukciji zgrade Bolince u Trebinju. Kroz projekat energetske efikasnosti biće rekonstruisani fasada, otvori sistem grijanja i hlađenja i krovna konstrukcija. Vrijednost radova je oko 1,4 miliona maraka.\n„Druga faza je instalisanje toplotnih pumpi, potpuno drugi i znatno skuplji sistem grejanja, za koje je Ministarstvo uspjelo da obezbijedi 50 odsto bespovratnih sredstava, a ostatak novca izdvojiće grad Trebinje“, navela je Golićeva.\n„Taj novac će se sa kofinansiranjem lokalnih zajednica i Vlade Republike Srpske trošiti isključivo za rekonstrukciju i energetsko opremanje svih javnih objekata, ne samo školskih i zdravstvenih“, rekla je Golićeva.\n„Vlada Srpske je prepoznala značaj ulaganja u zdravstvo“ naveo je Mijanović i podsjetio da prva faza u vrijednosti od 800.000 KM obuhvata izgradnju krova, otvora i obnavljanje fasade.\n„Dobrom komunikacijom i saradnjom sa Vladom Srpske mnoge stvari u lokalnim zajednicama se mogu unaprijediti“, naveo je Petrović.\n„Posredstvom nadležnog ministarstva i Fonda za zaštitu životne sredine definisane su potrebe i potezi kako bi se mogla obezbijediti oprema za selekciju, sortiranje i preradu otpada. Želimo da Trebinje bude čisto, a ne zapušteno, neosvijetljeno i prljavo, kao prethodnih godina“, rekao je Petrović.\n„Ima još stvari koje treba riješiti, kao što je gradnja ekoloških dvorišta za selekciju otpada, edukacija djece i stanovništa o ovom pitanju. Ministarstvo će da pomogne i nabavku dodatne opreme i vozila za odvoz smeća, što ćemo zatražiti i posredstvom komunalnog preduzeća“, rekao je Petrović.\nGolićeva je prije posjete Bolnici razgovarala sa rukovodstvom Grada Trebinja, a prisustvovala je i potpisivanju ugovora za projekat „Rehabilitacija postrojenja za prečišćavanje otpadnih voda u Trebinju“.\nŠvedske agencije za međunarodni razvoj i saradnju /SIDA/, a ostatak su kreditna sredstva Evropske investicione banke /EIB/.#


Svetski dan zdravlja - MARSH online\nPočetna Vesti Društvo Svetski dan zdravlja\nDanas je svetski Dan zdravlja, koji se obeležava pod sloganom „Izgradnja pravednijeg, zdravijeg sveta”. Koliko je važno da svi imamo osigurane uslove za život i rad koji pogoduju dobrom zdravlju?\nSvetski dan zdravlja se slavi kao godišnjica osnivanja SZO, s jedne strane, ali u isto vreme organizacija koristi taj dan da bi skrenula pažnju svetske javnosti na najznačajnije probleme u vezi sa zdravljem ljudi na globalnom nivou. Svetski dan zdravlja danas priznaju i obeležavaju mnoge vlade i nevladine organizacije zainteresovane za javno zdravlje a među njima i Vlada Republike Srbije.\nOsnovno ljudsko pravo je pravo na zdravlje. Potrebno je da ljudska populacija u svakom trenutku ima dovoljno informacija o zdravlju i dostupnim uslugama da bi se vodila adekvatna briga o sopstvenom i zdravlju svih članova porodice. Zdravstvene usluge nije moguće da dobije najmanje polovina svetske populacije. Glavni cilj je da se ukaže na značaj dostupnosti zdravstvene zaštite svima i svuda. Napredak u ostvarivanju tog cilja vidljiv je u svim regionima sveta, ali i dalje milioni ljudi u svetu nemaju pristup zdravstvenoj zaštiti. Mnogi među njima su primorani da biraju između zdravstvene zaštite i drugih osnovnih potreba, kao što su hrana, odeća.\nInstitut za javno zdravlje Srbije Dr Milan Jovanović Batut, uz podršku Ministarstva zdravlja Republike Srbije i Svetske zdravstvene organizacije – Кancelarije za Srbiju, svake godine obeležava 7. april, Svetski dan zdravlja, kao jedan od značajnih datuma iz Кalendara javnog zdravlja.\nSledeća objava Vreme je za muziku


Uvođenje u evidenciju vojnih obveznika – TV Kikinda\nUvođenje u evidenciju vojnih obveznika\nGrađani Republike Srbije, na osnovu člana 47 Zakona o odbrani, imaju pravo i dužnost da izvršavaju vojnu, radnu i materijalnu obavezu i da učestvuju u civilnoj zaštiti i obučavanju za odbranu. Oni mogu biti raspoređeni i na druge dužnosti od značaja za odbranu, a prema odluci nadležnih organa.\nZakonom o vojnoj, radnoj i materijalnoj obavezi propisano je da vojnu obavezu u miru, vanrednom ili ratnom stanju imaju svi građani koji se pripremaju i osposobljavaju za izvršenje vojnih dužnosti i drugih zadataka odbrane. Stupanjem na snagu Odluke o obustavi obaveze služenja vojnog roka, svim licima starijim od 18 godina ostaje obaveza uvođenja u vojnu evidenciju i obaveza služenja u rezervnom sastavu.\nNa osnovu Zakona o vojnoj, radnoj i materijalnoj obavezi, Ministarstvo odbrane Republike Srbije poziva lica muškog pola rođena 2000. godine da ispune zakonsku obavezu i uvedu se u vojnu evidenciju.\nObavezi uvođenja u vojnu evidenciju podležu i lica muškog pola starijih godišta, rođena od 1988. do 1999. godine, koja iz bilo kog razloga nisu uvedena u evidenciju vojnih obveznika.\nUvođenje u vojnu evidenciju po opštem pozivu može se izvršiti u nadležnom Centru Ministarstva odbrane za lokalnu samoupravu ili u opštinskoj kancelariji Centra u gradu Kikindi i opštinama Ada, Kanjiža, Čoka, Senta i Novi Kneževac, od 16. januara do 28. februara, svakog radnog dana od devet do 13 sati.\nLice koje se uvodi u vojnu evidenciju treba da pokaže ličnu kartu na uvid, a ukoliko je ne poseduje, državljanstvo Republike Srbije dokazuje Izvodom iz matične knjige rođenih ili Uverenjem o državljanstvu, a u inostranstvu važećom putnom ispravom.\nOsobe koje borave u inostranstvu dužne su da se, radi uvođenja u vojnu evidenciju, jave najbližen diplomatsko-konzularnom predstavništvu Republike Srbije.\nNeodazivanjem opštem pozivu povlači odgovornost u skladu sa Zakonom o vojnoj, radnoj i materijalnoj obavezi, ističe se u obaveštenju Centra Ministarstva odbrane za lokalnu samoupravu Kikinda.\n16 januara, 2018 Rubin Rubin\n← „Frajla“ iz kikindskog Zelenjaka Plivanje za Časni krst u Novim Kozarcima →


-U izveštaju se, osim ostalog navodi da su u periodu januar-jun ove godine ostvareni ukupni prihodi i primanja i iznosu oko 512.370.000 dinara, ili 61,9 odsto u odnosu na plan. U strukturi prihoda najveće učešće, od 41,9 odsto, imaju porezi na dohodak, dobit i kapitalne dobitke, kao i transferi od drugih nivoa vlasti, sa učešćem od 24,6 odsto.\nUkupni rashodi i izdaci opštinskog budžeta u prvih šest meseci ove godine iznose oko 510.114.000 dinara, ili 61,6 odsto planiranih sredstava. U strukturi rashoda, najveći procenat učešća od 33,1 odsto imaju rashodi u funkciji razvoja zajednice, poput održavanja puteva i komunalne izgradnje, dok opšte javne usluge, čine 27, 3 odsto rashoda, a ova funkcija obuhvata finansiranje poslova i zadataka Opštinske uprave.\nIz tekuće budžetske rezerve ukupno su utrošene 742.000 dinara. Izveštaj o izvršenju opštinskog budžeta za prvih šest meseci ove godine je utvrđen krajem avgusta na drugoj sednici Opštinskog veća, a konačnu reč daće odbornici Skupštine opštine na sednici koja je najavljena za petak, 21. septembar.\nYou are here: PočetnaVESTIZakazana 3. sednica Skupštine opštine Apatin – na dnevnom redu 17 tačaka


Za proširenje smeštajnih kapaciteta iz Fonda za poljoprivredu 3 miliona - juGmedia\nIz Fonda za razvoj poljoprivrede Grada Pirota finansiraju se brojne mere kojima se pomaže vlasnicima registrovanih poljoprivrednih gazdinstava.\nGradonačelnik Pirota Vladan Vasić najavio je finansijsku pomoć gazdinstvima za proširenje smeštajnih kapaciteta u ruralnim područjima.\n“Za ove namene biće izdvojeno oko 3 miliona dinara, a biće finansirano do 50 posto odnosno najviše 300 000 dinara od ukupnog iznosa investicije”, rekao je Vasić.\nMogu da konkurišu gazdinstva koja se nalaze u Parku prirode Stara planina i pojedina sela iz Specijalnog rezervata prirode Jerma.\nPrema njegovim rečima, sredstva su namenjena za adaptaciju, izgradnju, sanaciju i rekonstrukciju objekata. Mogu da konkurišu vlasnici poljoprivrednih gazdinstava, fizička lica i privredni subjekti. Biće finansirano minimum 10 projekata.\n“Jedan od uslova je da se kategorizuju objekti sa bar 4 ležaja. Cilj lokalne samouprave je da se smeštajni kapaciteti u ruralnim sredinama kojih je sada oko 110 udvostruče u naredne 4 godine”, rekao je Vasić.\nDinamo igra odlučujući meč za opstanak u ligi protiv IMT-a\nU okviru 20. kola Prve lige Srbije vranjski Dinamo će danas u 14 časova, na Jumkovom stadionu, odigrati meč protiv beogradskog IMT-a bez prisustva…


članstvo - Sputnjik Srbija\n00:20 12 Maj 2021\nKijev traži objašnjenje od NATO-a: Gde vidite Ukrajinu u 2030. godini\nKijevu je potreban plan o članstvu u NATO-u kako bi vlasti mogli da razumeju gde Alijansa vidi Ukrajinu u narednih 10 godina, izjavila je vice premijer te zemlje Olga Stefanišina.\nParlament Severne Makedonije jednoglasno je usvojio Zakon o ratifikaciji Severnoatlantskog sporazuma.\nVelika bura u Srpskoj zbog NATO-a, a niko ne bi u članstvo u toj alijansi\nVelika bura podigla se u Republici Srpskoj zbog Programa reforme Bosne i Hercegovine. Paradoks je da politički akteri optužuju jedni druge za izdaju, a zajedničko im je da niko neće u NATO.\nZamenik šefa ruske diplomatije Sergej Rjabkov prokomentarisao je nedavnu izjavu američkog predsednika Donalda Trampa da postoji ozbiljna mogućnost da Brazil stupi u Severnoatlantsku alijansu, podsetivši zapadne zemlje na to šta skraćenica NATO zapravo znači.\nAmerički predsednik Donald Tramp izjavio je da se razmatra mogućnost ulaska Brazila u NATO.\nSrbija razmatra mogućnost da posle skoro 30 godina pristupi Komitetu Ujedinjenih Nacija za miroljubivo korišćenje svemira. Iako nije članica EU i Evropske svemirske agencije, naša zemlja je dobila šansu da pristupi velikoj bazi satelitskih snimaka koja se koristi u razvoju poljoprivrede i druge svrhe.


Mađarski “MAL” zainteresovan za saradnju | Palelive.com\nPočetna Regija Zvornik Mađarski “MAL” zainteresovan za saradnju\nZVORNIK – Mađarska fabrika aluminijuma “MAL” zainteresovana je za poslovnu saradnju sa zvorničkom kompanijom “Alumina”, koja bi se ogledala u isporuci glinice i hidrata ovoj velikoj fabrici na zapadu Mađarske.\nIz “Alumine” je saopšteno da bi se, osim toga, saradnja ogledala i u snabdijevanju kompanije u Zvorniku rudom boksita iz Rudnika u Jajcu, a čiji je “MAL” suvlasnik.\nGeneralni direktor fabrike “MAL” Zoltan Bakonji rukovodstvu zvorničke kompanije danas je prezentovao planove mađarske fabrike o mogućem prestanku proizvodnje glinice i hidrata po Bajerovom procesu i spremnosti da najveći dio količina glinice i hidrata kupuje iz “Alumina”.\nProizvodni spektar fabrike “MAL” usmjeren je na specijalne vrste glinica i hidrata, namijenjenih uglavnom za hemijsku, vatrostalnu i keramičku industriju.\nTehnički direktor “Alumine” Čedomir Zelenović rekao je da su za zvorničku kompaniju ovo veoma značajni i ohrabrujući razgovori, te da očekuje da će pronaći zajednički interes i uspostaviti dugoročnu poslovnu saradnju sa “MAL-om”.\nOn je dodao da je, pored sigurnog plasmana proizvoda “Alumine”, veoma značajno i snabdijevanje rudom boksita, koja se obezbjeđuje kroz ovu poslovnu saradnju.\n“Rudnik u Jajcu raspolaže veoma kvalitetnim boksitom, čime bi, tokom prerade ovdje u fabrici, popravili i kvalitet i cijenu proizvodnje glinice u našoj kompaniji”, naglasio je Zelenović.\nDirektor Rudnika boksita iz Jajca Tihomir Radovac naveo je da su kapaciteti ovog rudnika između 120.000 i 150.000 tona rude boksita godišnje.\nRazgovoru su prisustvovali i predsjednik Upravog odbora “Alumine” Mile Matić i savjetnik direktora Kompanije za tehničko-komercijalne poslove Miodrag Spasojević.\nFabrika aluminijuma MAL\nPrethodni članakPrijem za predstavnike debatnog kluba Srednjoškolskog centra “Pale”\nNaredni članakČetvrti dan turnira obilježio susret Vizantije i Podgraba


Narodna stranka: Bez komentara napisa o napuštanju SZS - Politika - Dnevni list Danas\nPočetna » Politika » Narodna stranka: Bez komentara napisa o napuštanju SZS\nNikada nismo komentarisali tabloidne napise, pa nećemo ni sad, rečeno je Danasu u Narodnoj stranci povodom saznanja lista Blic da je NS na putu izlaska iz Saveza za Srbiju.\n0Piše: P. D. 25. juna 2020. 22.33\nO tome da će stranka Vuka Jeremića prva napustiti SZS, spekuliše se praktično od samog nastanka ovog bloka i trenutka kada su se udružili NS i tada neformalna grupa Dragana Đilasa, sada Stranka slobode i pravde. List Blic piše da je bojkot opštih izbora 21. juna 2020. bila tačka slaganja Jeremića i Đilasa, te da će Narodna stranka sada nastaviti da se sprema za predsedničke i beogradske izbore 2022. verovatno sama.\nSam Đilas na portalu Direktno se juče do zaključenja ovog izdanja nije oglašavao na temu šta će biti sa bojkot blokom. Na portalu je komentarisana objava na Fejsbuku naprednjaka Gorana Vesića i vicegradonačelnika Beograda.\n– Ovako Dragan Đilas razume demokratiju. Nikada ga nije interesovala volja naroda. Učestvuje na izborima samo tamo gde misli da može da pobedi. A kada tamo gde učestvuje na izborima bude potučen do nogu, poništava izbore. Poslednji put rezultate lokalnih izbora poništavala je Mirjana Marković 1996. godine. Kako se istorija ponavlja i kako uvek ima ljudi koji misle da je njihova bahatost jača od narodne volje – napisao je Vesić povodom dešavanja u Šapcu.\nOvde je nemoguće ne postaviti pitanje kakve sada veze Dragan Đilas ima sa odlukom da se ponište izbori u Šapcu i na koji način predsednik SSP-a misli da je „njegova bahatost jača od narodne volje“, kada se od 2018. zalaže za bojkot izbora. Ali i kakve veze Vesić ima sa ovim gradom, zar on nije drugi čovek prestonice?“, navodi se na portalu Direktno i podseća da je Zelenović objavio još u februaru izlazak na lokalne izbore.\nDragan Đilas, Narodna stranka, Savez za Srbiju, Vuk JeremićBeograd


Vlasnik „Alibabe“: Kada stane trgovina, počinje rat\nM. K. 9. aprila 2018. 23:56\nFoto: Gwydion M. Williams - CC BY 2.0\nSuosnivač kineske internet kompanije „Alibaba“ Džek Ma, govoreći na marginama ekonomskog foruma Boao, komentarisao je tešku situaciju u savremenoj međunarodnoj trgovini, uključujući i trenutni trgovinski sukob SAD i Kine.\n„Kada prestane trgovina, počinje rat“, istakao je Ma, prenosi internet portal „Fenhuan“.\nPortal navodi da, kada je Donald Tramp postao predsednik Sjedinjenih Američkih Država, Džek Ma se nadao da će, uz pomoć svojih velikih projekata otvoriti u Sjedinjenim Američkim Državama više od milion radnih mesta. Pri tome je u svom govoru napomenuo da bi „uz dobre kinesko-američke trgovinske odnose Vašington i Peking zajedno mogli da otvore više od 10 miliona radnih mesta u SAD, ali u slučaju krize u ovim odnosima — desetine hiljada radnih mesta mogle bi biti ukinute“.\nPrema njegovim rečima, „progres u ekonomskom rastu koji je Kina ostvarila u poslenjih 40 godina očigledan je za sve. Naravno, njega prate takvi problemi kao što je, na primer, zagađenje životne sredine, ali Kina se stalno usavršava i bez sumnje ćemo se i dalje još više otvarati, jer Kina mora da povećava uvoz“.\nDžek Ma je govorio i o aktivnom promovisanju globalizacije.\nMerkelova telefonskim pozivom sprečila rat\n„Udaljavanje od globalizacije može samo da stvori poteškoće, moramo uložimo napore kako bi aktivna trgovina doprinela razmeni među ljudima. Potrebno je da trgovina bude pravična, tolerantna i transparentna“, zaključio je kineski biznismen.\n„Za vreme Bajdena nova “EU-goslavija“, s Beogradom na…\nPretučeni Afroamerikanac iz Francuske: Tražim pravdu\nMože li veliki preokret u Pensilvaniji da promeni ishod…\nSkandalozan prilog na italijanskoj televiziji razbesneo…\nBajden postavlja Toma Donilona za direktora CIA?\nSao Paulo: Stradala 41 osoba u saobraćajnoj nesreći\nMarselj: Nekoliko hiljada ljudi na protestu


LG donosi Oled tehnologiju i vještačku inteligenciju na velika vrata u BiH - Body.ba\nZahvaljujući modelima OLED televizora sa funkcijama vještačke inteligencije, kompanija LG je potvrdila reputaciju pionira kada je u pitanju OLED tehnologija.\nKompanija LG Electronics predstavila je u Bosni i Hercegovini seriju premijum OLED televizora s vještačkom inteligencijom koji će unijeti revoluciju u domove brojnih korisnika, na događaju „Perfect & Smart Home powered by LG”. Prisutne zvanice, kojih je bilo preko stotinu, pozdravili su Damir Kalmar, direktor kompanije Stanić Trade koja je ujedno bila i domaćin događaja, kao i generalni direktor LG-ja za region Centralno-južne Europe, gospodin Hyeong Tae Kim.\nSa α (Alpha) 9 inteligentnim procesorom koji pokreće vodeće OLED modele, gledaoci mogu da uživaju u poboljšanom renderovanju slike i preciznijim bojama iz praktično bilo kog ugla gledanja, kao i u savršenom nivou crne boje, koji je zaštitni znak LG OLED televizora. Jedinstvena inovacija u ovom procesoru je četvorostepeni proces smanjenja šuma, što je dva puta više koraka nego kod konvencionalnih tehnika. Sa Dolbi Atmos zvukom i optimalnim kvalitetom slike, LG televizori potrošačima pružaju impresivno iskustvo gledanja.\nTelevizori kompanije LG sa ThinQ® tehnologijom vještačke inteligencije podržavaju usluge bazirane na elektronskom vodiču programa (EPG) za pružanje informacija u realnom vremenu i pretragu kanala koji nude željeni sadržaj.\nPored OLED televizora, prisutnima su prezentovani i NanoCell televizori, kao i Signature linija LG velikih kućnih aparata. Na samom kraju događaja, kompanija LG najavila je jesenju promociju „5 godina garancije“ na UHD modele koja je počela jučer, 17. oktobra, i trajaće do 2. decembra 2019. godine.


Uhapšeni procenitelji Agrobanke\nUprava kriminalističke policije Srbije privela je danas dvojicu veštaka iz Beograda koji se sumnjiče za davanje lažnih procena u aferi "Agrobanka".\nKako je Tanjugu rečeno u MUP-u, privedeni su procenitelji Stojan Stojanov i Zvezdan Damjanović koji su procenjivali objekte pod hipotekom u slučaju "Agrobanke" i "Habitfarma".\nPrema saznanjima RTS-a, Stojanova je angažovao predsednik Izvršnog odbora "Agrobanke" Dušan Antonić, dok je Damjanovića angažovao vlasnik "Habitfarma" Radoslav Sekulić.\nStojanov i Damjanović su, kao ovlašćeni sudski veštaci, procenjivali vrednost imovine koja je bila zalog za uzimanje kredita i iskazivali nerealno visoke procene vrednosti objekata stavljanih pod hipoteku.\nDosadašnja istraga u aferi "Agrobanka" pokazala je da se manipulisalo lažnim procenama založene imovine, odnosno da su veštačenje vrednosti bile i po nekoliko puta veće od stvarnih vrednosti objekata.\nIstraga je juče proširena na ukupno 19 osumnjičenih za tu aferu čiji je rasplet počeo 8. avgusta hapšenjem i pritvaranjem devet osumnjičenih među kojima je i nekadašnji predsednik Izvršnog odbora "Agrobanke" Dušan Antonić i njegov sin Milan.\nRadi se o licima koja su bila korisnici bankarskih kredita u "Agrobanci", a visina njihovih neizmirenih obaveza prema "Agrobanci" je više od 5,5 milijardi dinara (oko 470 miliona evra).


► NDNV: Igor Mihaljević izložen brutalnim pretnjama i uvredama\nKako se navodi u saopštenju NDNV, Igor Mihaljević je bio izložen uvredama i pretnjama na društvenim mrežama Fejsbuk i Tviter, pošto je izneo kritičke objave o udruženju za zaštitu životinja Levijatan, i da je nakon toga dobio poruke u kojima se vulgarno vređa on i njegova porodica.\n"Upozoravamo javnost da su uvredama i pretnjama ovih dana izloženi i drugi novinari iz Vojvodine, članovi NDNV, kao i njegovo rukovodstvo", naveo je NDNV i dodao da je njihov predsednik Nedim Sejdinović prethodnih dana dobio na "stotine poruka u kojima mu se preti smrću, proterivanjem i iznosi niz uvreda zasnovanih na nacionalnoj pripadnosti".\n"Smatramo da je reč o organizovanoj kamapnji protiv profesionalnih novinara i našeg udruženja, koje je inače već godinama meta nacionalista i šovinista. Čelnike NDNV neretko javno prozivaju i etiketiraju i visoki politički zvavničnici", naveo je NDNV i podsetio da je "pre neki dan šef poslaničke grupe vladajuće Srpske napredne stranke Aleksandar Martinović javno vređao predsednika NDNV, a to mu nije bilo ni prvi put".\nUdruženje je navelo da "izostanak adekvatne reakcije policije i tužilaštva ukazuje da je reč o organizovanoj hajci pod patronatom države čiji je cilj da se ućutka kritička reč protiv režima".\n"Jer, svi novinari koji se usude da rade profesionalno dobijaju etikete državnih neprijatelja i stranih plaćenika, po oprobanom receptu nacionalšovinista još iz devedestih godina", ocenio je NDNV i pozvao građane da se suprotstave napadima na novinare jer su "slobodni mediji preduslov građanskih sloboda".


Večeras crno-belo veče - Ozonpress :: internet portal\nTag: belo, crno, večeras\nU organizaciji fondacije “Grobari za nas” po treći put će se u Čačku održati donatorska manifestacija “Crno-belo veče”. Cilj ovog skupa je druženje navijača i simpatizera Partizana, ali i prikupljanje novčanih sredstava za rukometni, vaterpolo i hokejaški klub Partizan.\nOčekuje se dolazak Partizanovih legendi poput predsednika KK Partizan Nikole Pekovića, predsednika VK Partizan i predsednika Sportskog saveza Srbije Aleksandra Šoštara, trenera crno-belih vaterpolista Vlade Vujasinovića, zatim bivših i sadašnjih fudbalskih asova Momčila Vukotića, Saše Ilića… generalnog direktora RK Partizan Aleksandra Blagojevića i više rukometaša, vaterpolista i hokejaša koji su članovi “crno-bele” porodice.\nDuško Vujošević i Radmilo Mišović, crno belo veče – Čačak 2015. arhivski snimak\nUpriličiće se i aukcija sportske opreme i rekvizita i to po jednog košarkaškog, fudbalskog i hokejaškog dresa, lopti za rukomet i vaterpolo, kao i dve vaterpolo kapice.\nPored Čačana “crno-belo veče” će svojim prisustvom uveličati i “grobari” iz Novog Sada, Kragujevca, Niša, sa Zlatibora, kao i predsednik fondacije Željko Perkunić.\nDeo prikupljenih sredstava otići će i u humanitarne svrhe.\nZa dobro raspoloženje pobrinuće se popularni bend “Stari Grad”, a dodatne informacije mogu se dobiti kod predsednika čačanskog ogranka fondacije “Grobari za nas” Mikice Damjanovića-Ćaje.\nDonatorsko veče održaće se u petak 20. maja u hotelu “Beograd” u Čačku od 18 sati.\nIvana na korak od Rolan Garosa\nNa takmičenju u Sarajevu\nVečeras kod Stepe u 18:00\nDržavni SNS direktor i dalje radi na crno\nTene 20/05/2016 u 13:47 Odgovorite\nHoce li Bobana donirati?